open-index/open-wikipedia-markdown huggingface dataset:
ക്രസീഡിയ

യുറാനസിന്റെ ഒരു ഉപഗ്രഹമാണ് **ക്രസീഡിയ**.
ഇത് യുറാനസിൽ നിന്നും 61,800 കി.മീ. അകലെ മദ്ധ്യരേഖാതലത്തിൽ വൃത്താകൃതി പാതയിലൂടെ
11 മണിക്കൂർകൊണ്ട് ഒരു പ്രദക്ഷിണം പൂർത്തിയാക്കുന്നു.
66 കി.മീ. ആണ് ഇതിന്റെ വ്യാസം. ഇതിന്റെ ഘടനയുടെ വിശദാംശങ്ങൾ ലഭ്യമല്ല. ഭാവിയിൽ വേഗം കുറഞ്ഞ് ഉടഞ്ഞ് മാതൃഗ്രഹത്തിൽ വീഴുവാനോ വലയമായി തീരുവാനോ ഉള്ള സാധ്യത ഈ ഉപഗ്രഹത്തിനുണ്ട്.

വർഗ്ഗം:യുറാനസിന്റെ ഉപഗ്രഹങ്ങൾ
ജൂലിയറ്റ്

യുറാനസിന്റെ ഉപഗ്രഹമാണ് **ജൂലിയറ്റ്**.
84 കി.മീ. ആണ് ഇതിന്റെ വ്യാസം. യുറാനസിന്റെ മദ്ധ്യരേഖയ്ക്ക് സമാന്തരവും വൃത്താകൃതിയിലുള്ളതുമായ പ്രദക്ഷിണപഥത്തിലൂടെ 12 മണിക്കൂർ കൊണ്ട്  ഒരുവട്ടം പ്രദക്ഷിണം പൂർത്തിയാക്കുന്നു.
ഇത് യുറാനസിൽ നിന്നും 64,400 കി.മീ. ദൂരെയാണ് സ്ഥിതിചെയ്യുന്നത്

വർഗ്ഗം:യുറാനസിന്റെ ഉപഗ്രഹങ്ങൾ
റോസലിൻഡ്

യുറാനസിന്റെ ഉപഗ്രഹമാണ് **റോസലിൻഡ്**.
54 കി.മീ ആണ് ഇതിന്റെ വ്യാസം. ഇതിന്റെ ഉപരിതലത്തെക്കുറിച്ചോ ഘടനയെക്കുറിച്ചോ കൂടുതൽ വിവരങ്ങൾ ഇതുവരെ ലഭ്യമായിട്ടില്ല. ഇത് യുറാനസിൽ നിന്നും 69,900 കി.മീ. അകലെയാണ്. പ്രദക്ഷിണകാലം 13 മണിക്കൂറിൽ അല്പം കൂടുതൽ. മദ്ധ്യരേഖാതലത്തിലും വൃത്താകൃതിയിലുമുള്ളതാണ് ഇതിന്റെ പ്രദക്ഷിണപഥം.

വർഗ്ഗം:യുറാനസിന്റെ ഉപഗ്രഹങ്ങൾ
ബലിൻഡ

യുറാനസിന്റെ ഉപഗ്രഹമാണ് **ബലിൻഡ**.
68 കി.മീ. ആണ് ഇതിന്റെ വ്യാസം. ഇതിന്റെ ഘടനയെ സംബന്ധിച്ച് കൂടുതൽ വിവരങ്ങൾ ഇതുവരെ ലഭ്യമായിട്ടില്ല. യുറാനസിൽ നിന്നും 75,000 കി.മീ. ദൂരെ ഇത് സ്ഥിതി ചെയ്യുന്നു. 16 മണിക്കൂർ കൊണ്ട് മാതൃഗ്രഹത്തെ ഒരു വലം വയ്ക്കുന്നു. മദ്ധ്യരേഖയ്ക്ക് സമാന്തരവും വൃത്താകൃതിയിലുമുള്ളതാണ് ഇതിന്റെ പ്രദക്ഷിണപഥം.

വർഗ്ഗം:യുറാനസിന്റെ ഉപഗ്രഹങ്ങൾ
പ്രോതിയസ്

നെപ്റ്റ്യൂണിന്റെ ഉപഗ്രഹമാണ് **പ്രോതിയസ്**.
നെപ്റ്റ്യൂണിൽ നിന്നുള്ള അകലത്തിൽ  ആറാമത് നിൽക്കുന്ന ഉപഗ്രഹമാണിത്.
1,18,000 കി.മീ. അകലെയായി 27 മണിക്കൂർ കൊണ്ട് മധ്യരേഖയ്ക്ക് സമാന്തരമായ വൃത്താകൃതി സഞ്ചാരപഥത്തിലൂടെ ഇത് നെപ്ട്യൂണിനെ ഒരു പ്രദക്ഷിണം വയ്ക്കുന്നു. 436 കി.മീറ്ററിനും 402 കി.മീറ്ററിനും ഇടയിലാണ് വ്യാസം. നെപ്ട്യൂണിന്റെ ഉപഗ്രഹങ്ങളിൽ ഇതിനു രണ്ടാംസ്ഥാനമുണ്ട്. അതേസമയം  സൗരയൂഥത്തിലെ  ക്രമ രൂപമില്ലാത്ത ഏറ്റവും വലിയ ഉപഗ്രഹവും ഇതാണ്.  ഇതിന്റെ ഒരു പ്രത്യേകത, ഇതിനോളം വലിപ്പമുള്ള മറ്റെല്ലാ ഉപഗ്രഹങ്ങൾക്കും ഗോളാകൃതി ഉള്ളപ്പോഴാണ് ഇതിന്റെ ഈ ക്രമരഹിതരൂപം. കുറച്ചുകൂടി  വലുതായിരുന്നെങ്കിൽ തീർച്ചയായും ഇത് ഗോളാകൃതിയിൽ ആകുമായിരുന്നു. 
ഇതിന്റെ സാന്ദ്രത, രാസഘടന, ആന്തരിക സ്വഭാവം മുതലായവയൊന്നും ഇപ്പോഴും അറിഞ്ഞുകൂടാ. ഗുരുത്വാകർഷണത്തെ  അതിജീവിക്കാൻ തക്കവിധം ദൃഢതയുള്ള ദ്രവ്യം ഉണ്ടായതു കൊണ്ടായിരിക്കണം  ഇതിന് ക്രമരൂപമില്ലാതെ പോയതെന്ന്  അനുമാനിക്കാം. അതായത് ഹിമത്തെക്കാളും കൂടുതലായിരിക്കണം പാറകൾ എന്ന് സാരം.  ഉപരിതലം ഗർത്തങ്ങൾ നിറഞ്ഞതും ഇരുണ്ടതുമാണ്. ശനിയുടെ ഫീബെയെ പോലെയാണിത്.
രണ്ടും മേൽ പതിക്കുന്ന പ്രകാശത്തിന്റെ 6% പ്രതിഫലിപ്പിക്കുന്നു. ഒരു പക്ഷേ, ഇപ്പറഞ്ഞ രണ്ടു ഉപഗ്രഹങ്ങളും സൗരയൂഥത്തിന്റെ ഒരേ ഭാഗത്തുതന്നെ ഉണ്ടായശേഷം പിന്നീട് ഗ്രഹങ്ങളുടെ ഗുരുത്വാകർഷണം അവയെ രണ്ടു സ്ഥലങ്ങളിലേക്ക് മാറ്റിയതായിരിക്കണം.  
നെരീദിനെക്കാൾ  വലുതാണ് പ്രോതിയൂസ് എങ്കിലും ഉപരിതലം ഇരുണ്ട ഇതു മാതൃഗ്രഹത്തിനു സമീപം  സ്ഥിതി ചെയ്യുന്നത്കൊണ്ട് അതിനെ കണ്ടുപിടിക്കുവാൻ 
നെരീദിനെ കണ്ടുപിടിച്ചതിൽ പിന്നീട് 40 കൊല്ലം കഴിയേണ്ടിവന്നു.
## പുറത്തേക്കുള്ള കണ്ണികൾ

* Proteus In Depth at NASA's Solar System Exploration site
* Proteus page at *The Nine Planets*
* Proteus, A Moon Of Neptune on *Views of the Solar System*
* Ted Stryk's Proteus Page
* Neptune's Known Satellites (by Scott S. Sheppard)

## കുറിപ്പുകൾ

വർഗ്ഗം:ഉപഗ്രഹങ്ങൾ
പക്ക്

യുറാനസിന്റെ ഉപഗ്രഹമാണ് **പക്ക്**.              
154 കി.മീ. ആണ് ഇതിന്റെ വ്യാസം. യുറാനസിൽ നിന്നും 86,000 കി.മീ. ദൂരെയാണ് ഇത് സ്ഥിതിചെയ്യുന്നത്.
പ്രദക്ഷിണകാലം 18 മണിക്കൂർ.
മദ്ധ്യരേഖയ്ക്ക് സമാന്തരവും വൃത്താകൃതിയുള്ളതുമാണ് പ്രദക്ഷിണപഥം. 
ഘടന സംബന്ധിച്ച് കൂടുതൽ വിവരങ്ങൾ ലഭ്യമല്ല.

വർഗ്ഗം:യുറാനസിന്റെ ഉപഗ്രഹങ്ങൾ
പ്രോസ്പെറോ

യുറാനസിന്റെ ഉപഗ്രഹമാണ് **പ്രോസ്പെറോ**.
യുറാനസിൽ നിന്ന് 1,65,68,000 കി.മീ. അകലെയായി പ്രദക്ഷിണം വയ്ക്കുന്നു. ഇതിന് ഉദ്ദേശം 40 കി.മീ. വ്യാസമുണ്ട്.   1999 ൽ *ഹോൾമാൻ* ആണ് പ്രോസ്പെറോ കണ്ടുപിടിച്ചത്.

വർഗ്ഗം:യുറാനസിന്റെ ഉപഗ്രഹങ്ങൾ
സെറ്റെബോസ്

യുറാനസിന്റെ ഉപഗ്രഹമാണ് **സെറ്റെബോസ്**.
1999 ൽ *കാവലാർസ്* ആണ് 
സെറ്റെബോസ് കണ്ടുപിടിച്ചത്.
ഇതിന്റെ വ്യാസം 40 കി.മീ. ആണ്.
ഇത് യുറാനസിൽ നിന്നും 1,76,81,000 കി.മീ. അകലെയായി പ്രദക്ഷിണം വയ്ക്കുന്നു. ഇതാണ് യുറാനസിന്റെ അറിയപ്പെടുന്നതിൽ ഏറ്റവും അകലെയുള്ള ഉപഗ്രഹം.

വർഗ്ഗം:യുറാനസിന്റെ ഉപഗ്രഹങ്ങൾ
സ്റ്റെഫാനോ

യുറാനസിന്റെ ഉപഗ്രഹമാണ് **സ്റ്റെഫാനോ**.
1999 ൽ *[[ഗ്ലാഡ്മാൻ]]* കണ്ടുപിടിച്ചു. 
ശരാശരി ദൂരത്തിന്റെ ക്രമത്തിൽ കാലിബാനു ശേഷം വരുന്ന ഉപഗ്രഹമാണ്  സ്റ്റെഫാനോ. 
യുറാനസിനു ചുറ്റും 79,48,000 കി.മീ. ദൂരെയായി പ്രദക്ഷിണം വയ്ക്കുന്ന ഇതിന് 30 കി.മീ. വ്യാസമുണ്ട്.

വർഗ്ഗം:യുറാനസിന്റെ ഉപഗ്രഹങ്ങൾ
ഇൽവാദ് എൽമാൻ

ഒരു സൊമാലിയൻ-കനേഡിയൻ സാമൂഹിക പ്രവർത്തകയാണ് **ഇൽവാദ് എൽമാൻ** (സൊമാലി: ഇൽവാദ് എൽമാൻ). മൊഗാദിഷുവിലെ എൽമാൻ പീസ് ആൻഡ് ഹ്യൂമൻ റൈറ്റ്സ് സെന്ററിൽ എൻജിഒയുടെ സ്ഥാപകയായ അമ്മ ഫാർട്ടൂൺ അദാനിനൊപ്പം ജോലി ചെയ്യുന്നു. 2016 ആഫ്രിക്ക യുവജന അവാർഡ്സിൽ ആഫ്രിക്കൻ യുവ വ്യക്തിത്വം(സ്ത്രീ) ആയി തിരഞ്ഞെടുക്കപ്പെട്ടു. 
## സ്വകാര്യ ജീവിതം
1989 നും 1990 നും ഇടയിൽ സൊമാലിയയിലെ മൊഗാദിഷുവിലാണ് ഇൽവാദ് ജനിച്ചത്. നാല് പെൺമക്കളിൽ ഒരാളായ അവർ അന്തരിച്ച സംരംഭകനും സമാധാന പ്രവർത്തകനുമായ എൽമാൻ അലി അഹമ്മദിന്റെയും സാമൂഹിക പ്രവർത്തകയായ ഫാർട്ടൂൺ അദന്റെയും മകളാണ്. 

1990 കളിൽ അവരുടെ പിതാവ് തീക്ഷ്ണമായ ഒരു സമാധാന പ്രവർത്തകനായിരുന്നു. അദ്ദേഹം സോമാലിയയിലെ പ്രശസ്തമായ മന്ത്രം "തോക്ക് ഉപേക്ഷിക്കുക, പേന എടുക്കുക" എന്നതിന്റെ ഉപജ്ഞാതാവായിരുന്നു. മനുഷ്യാവകാശ പ്രവർത്തനങ്ങളുടെ പേരിൽ 1996 ൽ അദ്ദേഹം കൊല്ലപ്പെട്ടു. ഇന്നും സൊമാലിയൻ സമാധാനത്തിന്റെ പിതാവ് എന്ന് അദ്ദേഹം അറിയപ്പെടുന്നു.

2010 ൽ കാനഡയിൽ നിന്ന് ഇൽവാദ് സൊമാലിയയിലേക്ക് മടങ്ങി. സംഘർഷം അപ്പോഴും രൂക്ഷമായിരിക്കുകയും മൊഗാദിഷുവിന്റെയും സൊമാലിയയിലെ തെക്കൻ മധ്യ മേഖലകളുടെയും ഭൂരിഭാഗവും അൽ-ക്വയ്ദയുമായി ബന്ധമുള്ള ഭീകര സംഘടനയായ അൽ-ഷബാബിന്റെ നിയന്ത്രണത്തിൽ നഷ്ടപ്പെടുകയും ചെയ്തു. അന്നുമുതൽ സൊമാലിയയിൽ തുടർന്ന അവർ അവരുടെ അമ്മ ഫാർട്ടൂൻ അദാനുമായി ചേർന്ന് ലൈംഗിക, ലിംഗാധിഷ്ഠിത അതിക്രമങ്ങളിൽ നിന്ന് രക്ഷപ്പെട്ടവർക്കായുള്ള ആദ്യത്തെ ബലാത്സംഗ പ്രതിസന്ധിഘട്ട കേന്ദ്രം സ്ഥാപിച്ചു. സമാധാനം കെട്ടിപ്പടുക്കുന്നതിനും പ്രോഗ്രാമുകൾ വികസിപ്പിക്കുന്നതിനും സുരക്ഷാ മേഖല പരിഷ്കരണം ലക്ഷ്യമിട്ടുള്ള ഇടപെടലുകൾ രൂപകൽപ്പന ചെയ്തു. സാമൂഹിക-സൈനിക ശാക്തീകരണം, പുനരധിവാസം, പുനഃസംഘടന എന്നിവയ്ക്കായി സായുധ സംഘങ്ങളിൽ നിന്ന് പിന്മാറുന്ന ബാല സൈനികരുടെയും മുതിർന്നവരുടെയും നിരായുധീകരണത്തിനും പുനരധിവാസത്തിനുമുള്ള പരിപാടികൾ വികസിപ്പിച്ചു.

നവംബർ 20, 2019 ന്, സൊമാലിയയിൽ ഒരു സഹായപ്രവർത്തകയായി തിരിച്ചെത്തിയ അവരുടെ സഹോദരി അൽമാസ് എൽമാൻ മൊഗാദിഷു വിമാനത്താവളത്തിന് സമീപം വെടിയേറ്റ് കൊല്ലപ്പെട്ടതായി പ്രാദേശിക അധികാരികൾ സ്ഥിരീകരിച്ചു. 

## കരിയർ
അഹമ്മദിന്റെ ബഹുമാനാർത്ഥം, ഭാര്യ ഫാർട്ടൂൻ അദാനും അവരുടെ കുട്ടികളും മൊഗാദിഷുവിൽ എൽമാൻ പീസ് സെന്റർ സ്ഥാപിച്ചു. അദാൻ എൻ‌ജി‌ഒയുടെ എക്സിക്യൂട്ടീവ് ഡയറക്ടറായി സേവനമനുഷ്ഠിക്കുന്നു. അവരുടെ മകൾ ഇൽവാദ് അവളോടൊപ്പം പ്രവർത്തിക്കുന്നു.  പ്രോഗ്രാമുകളുടെയും വികസനത്തിന്റെയും ഡയറക്ടറായി ഇൽവാദ് അവിടെ പ്രവർത്തിക്കുന്നു. വിശാലമായ പോർട്ട്‌ഫോളിയോയിൽ ശ്രദ്ധ കേന്ദ്രീകരിച്ച് എൽമാൻ പീസ് & ഹ്യൂമൻ റൈറ്റ്സ് സെന്ററിന്റെ
* മനുഷ്യാവകാശം
* ലിംഗ നീതി
* സിവിലിയന്മാരുടെ സംരക്ഷണം
* സമാധാനവും സുരക്ഷിതത്വവും
* സാമൂഹിക സംരംഭകത്വം
തുടങ്ങിയ പ്രോഗ്രാമുകൾ രൂപകൽപ്പന ചെയ്യുന്നതിനും മേൽനോട്ടം വഹിക്കുന്നതിനും അവർ ചുമതല വഹിക്കുന്നു.

എൽമാൻ പീസ് ആൻഡ് ഹ്യൂമൻ റൈറ്റ്സ് സെന്ററിന്റെ അനുബന്ധ സ്ഥാപനമായ സിസ്റ്റർ സൊമാലിയ നടത്താനും അവർ സഹായിക്കുന്നു. ലിംഗാധിഷ്ഠിത അക്രമത്തിന് ഇരയാകുന്നവർക്ക് സഹായം നൽകുന്നതിനുള്ള രാജ്യത്തെ ആദ്യത്തെ പരിപാടിയായ ഇത് ആവശ്യമുള്ള സ്ത്രീകൾക്ക് കൗൺസിലിംഗ്, ആരോഗ്യം, ഭവന സഹായം എന്നിവ നൽകുന്നു. എൽമാന്റെ പ്രവർത്തനം ഈ വിഷയത്തിൽ പ്രാദേശികമായി അവബോധം വളർത്താൻ സഹായിക്കുകയും സർക്കാർ നയത്തിലെ മാറ്റങ്ങൾ പ്രോത്സാഹിപ്പിക്കുകയും ചെയ്തു. സമൂഹത്തിലെ ദുർബലരായ അംഗങ്ങൾക്കായി അവർ വിദ്യാഭ്യാസ ശിൽപശാലകളും നടത്തുകയും, ആബാലവൃദ്ധം പ്രായമായവർക്കുള്ള ഇതര ഉപജീവന അവസരങ്ങൾ പ്രോത്സാഹിപ്പിക്കുന്ന പദ്ധതികൾ രൂപകൽപ്പന ചെയ്യുകയും നടപ്പിലാക്കുകയും ചെയ്തു. 

## അവലംബം

## പുറംകണ്ണികൾ
* TEDX Mogadishu talk: In Memory of My Father, I Returned to Rebuild Somalia

വർഗ്ഗം:ബി.ബി.സി. 100 സ്ത്രീകൾ
ബൈറാൻ ഖാൻ

മുഗൾ സൈന്യത്തിന്റെ കമാൻഡർ-ഇൻ-ചീഫ്, മുഗൾ ചക്രവർത്തിമാരായ ഹുമയൂണിന്റെയും അക്ബറിന്റെയും കൊട്ടാരത്തിലെ ശക്തനായ രാഷ്ട്രതന്ത്രജ്ഞൻ എന്നീ പദവികളിൽ സേവനം ചെയ്ത് പ്രശസ്തനായ വ്യക്തിയായിരുന്നു മുഹമ്മദ് ബൈറാം ഖാൻ (സി. 18 ജനുവരി 1501-സി. 31 ജനുവരി 1561) 

അക്ബറിന്റെ രക്ഷാധികാരി, മുഖ്യ ഉപദേഷ്ടാവ്, ഉപദേഷ്ടാവ്, അധ്യാപകൻ, ഏറ്റവും വിശ്വസ്തനായ സഹയി  എന്നീ നിലകളിലും അദ്ദേഹം പ്രശസ്തനായി. "രാജാക്കന്മാരുടെ രാജാവ്" എന്നർഥം വരുന്ന ഖാൻ-ഇ-ഖാനൻ എന്നാണ് അക്ബർ അദ്ദേഹത്തെ വിശേഷിപ്പിച്ചത്. ബൈറാം "ബേഗ്"   എന്നാണ് ബൈറാമിനെ ആദ്യം വിളിച്ചിരുന്നത്, എന്നാൽ പിന്നീട് 'ഖ' അഥവാ ഖാൻ എന്ന് പേരിൽ ആദരിക്കപ്പെട്ടു. ഇന്ത്യയിലെ മുഗൾ അധികാരം പുന സ്ഥാപിക്കാൻ ദൃഢനിശ്ചയം ചെയ്ത ഒരു ആക്രമണോത്സുകനായ ജനറലായിരുന്നു അദ്ദേഹം.    രണ്ട് ദിവാനുകൾ അദ്ദേഹത്തിനുണ്ട്, ഒന്ന് പേർഷ്യൻ ഭാഷയിലും മറ്റൊന്ന് ചഗതായിലും.

## ആദ്യകാല ജീവിതവും പൂർവ്വികരും
മധ്യ ഏഷ്യയിലെ ബഡാക്ഷൻ പ്രദേശത്താണ് ബൈറാം ഖാൻ ജനിച്ചത് , കാര കൊയൺലു കോൺഫെഡറേഷനിലെ    ബഹർലു തുർക്കോമൻ വംശത്തിൽ പെട്ടയാളായിരുന്നു. പതിറ്റാണ്ടുകളായി പടിഞ്ഞാറൻ പേർഷ്യ ഭരിച്ചിരുന്ന കാര കൊയൺലു അവരുടെ അക് കൊയൺലു എതിരാളികളാൽ അട്ടിമറിക്കപ്പെട്ടു. ബൈറാം ഖാന്റെ പിതാവ് സെയ്ഫലി ബേഗ് ബഹർലു, മുത്തച്ഛൻ ജനാലി ബേഗ് ബഹർലു എന്നിവർ ബാബറിനായി സേവനം ചെയ്തിരുന്നു.   അദ്ദേഹത്തിന്റെ മുതുമുത്തച്ഛനും മുത്തശ്ശിയും പിരാളി ബേഗ് ബഹർലുവും കാര കൊയുൻലു ഭരണാധികാരി ഖാറ ഇസ്കന്ദറിന്റെ മകളായ ഭാര്യയും ആയിരുന്നു; പിരളിയുടെ സഹോദരി പാഷാ ബീഗത്തിലൂടെ മരുമകൾ ബാബറിന്റെ ഭാര്യമാരിൽ ഒരാളായിരുന്നു. 

## ഹുമയൂണിൻറെ കീഴിലെ സേവനം
16 -ആം വയസ്സിൽ ബാബറിന്റെ സേവനത്തിൽ പ്രവേശിച്ച ബൈറാം ഇന്ത്യയിലെ ആദ്യ മുഗൾ അധിനിവേശങ്ങളിൽ സജീവ പങ്കുവഹിച്ചു.  ബൈഹാം ഖാൻ പിന്നീട് ഹുമയൂണിന്റെ കീഴിൽ മുഗൾ സാമ്രാജ്യം സ്ഥാപിക്കുന്നതിൽ വലിയ സംഭാവന നൽകി. 1540 -ൽ, കനൗജ് യുദ്ധത്തിൽ, ഷേർ ഷാ സൂരിയുടെ ആൾക്കാർ അദ്ദേഹത്തെ പിടികൂടി, പക്ഷേ പിന്നീട് സാഹസികമായ ഒരു രക്ഷപ്പെടൽ നടത്തി, 1543 ജൂലൈയിൽ സിന്ധിൽ വീണ്ടും ഹുമയൂണിൽ ചേർന്നു. പേർഷ്യയിലെ   പ്രവാസകാലത്ത് അദ്ദേഹം ഹുമയൂണിനൊപ്പം ഒൻപത് വർഷം ഗവർണറായി സേവനമനുഷ്ഠിക്കുന്നതിനുമുമ്പ് കാണ്ഡഹാർ കീഴടക്കാൻ സഹായിച്ചു. 1556 -ൽ, ഹുമയൂണിന്റെ ഹിന്ദുസ്ഥാൻ തിരിച്ചുപിടിക്കുന്നതിൽ ഒരു കമാൻഡർ എന്ന നിലയിൽ അദ്ദേഹം ഒരു പ്രധാന പങ്ക് വഹിച്ചു

## കുറിപ്പുകൾ
 

* അഹമ്മദ്, ഹുമയൂൺ (2011) *ബാദ്ഷ നാംദാർ*, ധാക്ക, ബംഗ്ലാദേശ്,

## ബാഹ്യ ലിങ്കുകൾ

* 
* 
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:CS1: long volume value
വർഗ്ഗം:CS1 errors: missing periodical
ഓഡ്രി ട്രഷ്കെ

ദക്ഷിണേഷ്യൻ പഠനത്തിലെ ഒരു ചരിത്രകാരിയും റുട്ജേഴ്സ് സർവ്വകലാശാലയിലെ അധ്യാപികയുമാണ് **ഓഡ്രി ട്രഷ്കെ**. ദക്ഷിണേഷ്യൻ ചരിത്രം പൊതുവിലും മുഗൾ ഭരണകാലത്തെ പ്രത്യേകിച്ചും ശ്രദ്ധിച്ച് വരുന്ന അവർ, മുഗൾ ഭരണകാലത്തെ സാമുദായിക ബന്ധങ്ങളെ കുറിച്ച് ധാരാളം എഴുതിയിട്ടുണ്ട്. തീവ്ര ഹിന്ദുത്വ വാദികളുടെ നിരന്തരമായ വിമർശനങ്ങൾക്കും പീഡനങ്ങൾക്കും ഓഡ്രി ട്രഷ്കെ വിധേയമായി വരുന്നുണ്ട്. ഹിന്ദുമതത്തോട് മുൻവിധി നിറഞ്ഞതാണ് ഇവരുടെ നിലപാടുകളെന്ന് ഹിന്ദുത്വ വാദികൾ ആരോപിക്കുന്നു.  
## ജീവിതരേഖ
2004-ൽ ചിക്കാഗോ സർവകലാശാലയിൽ നിന്ന് മതപഠനത്തിൽ ബിരുദം നേടിയ ശേഷം ഓഡ്രി ട്രഷ്കെ 2007-ൽ മിഡിൽ ഈസ്റ്റ്, സൗത്ത് ഏഷ്യ, ആഫ്രിക്ക എന്നിവയുടെ ചരിത്രത്തിൽ കൊളംബിയ സർവ്വകലാശാലയിൽ നിന്ന് ബിരുദം നേടി. തുടർന്ന് അതേ വിഷയത്തിൽ മാസ്റ്റേഴ്സ് ബിരുദം കരസ്ഥമാക്കി. 

2012-ൽ കൊളംബിയ സർവ്വകലാശാലയിൽ തന്നെ ഡോക്ടറേറ്റ് നേടിയ ഓഡ്രി ട്രഷ്കെ അവിടെ തന്നെ പോസ്റ്റ് ഡോക്ടറൽ ഫെലോ ആയിരുന്നു. 2013 മുതൽ 2016 വരെ സ്റ്റാൻഫോർഡ് സർവ്വകലാശാലയിലും ഇതേ തസ്തികയിൽ ഓഡ്രി ട്രഷ്കെ ജോലി ചെയ്തു. 2015-ൽ ദക്ഷിണേഷ്യൻ ചരിത്രം പഠിപ്പിക്കാനായി റട്ജേഴ്സ് സർവ്വകലാശാലയിൽ ചുമതലയേറ്റ അവർ, അസോസിയേറ്റ് പ്രൊഫസറായി അവിടെ തുടരുന്നു. ഏഷ്യൻ സ്റ്റഡീസ് പ്രോഗ്രാമിന്റെ ഡയറക്ടർ കൂടിയാണ് ഓഡ്രി ട്രഷ്കെ ഇപ്പോൾ.
## രചനകൾ
മുഗൾ ഭരണ കാലത്ത് കോടതികളിൽ സംസ്കൃത ഭാഷ വഹിച്ചിരുന്ന പങ്കിനെ കുറിച്ച് പ്രതിപാദിക്കുന്ന *കൾച്ചർ ഓഫ് എൻകൗണ്ടേഴ്സ്: സാൻസ്ക്രിത് അറ്റ് ദ മുഗൾ കോർട്ട്സ്* എന്ന ഗ്രന്ഥം 2016-ൽ കൊളംബിയ യൂണിവേഴ്സിറ്റി പ്രസ് പ്രസിദ്ധീകരിച്ചു. 1560 മുതൽ 1650 വരെയുള്ള കാലഘട്ടമാണ് ഈ ഗ്രന്ഥത്തിൽ പഠന വിധേയമായിരുന്നത്. വിവിധ അക്കാദമിക് ജേണലുകളും പണ്ഡിതരും ഈ പഠനത്തെ അമൂല്യമായ സംഭാവനയായി വിലയിരുത്തിയിരുന്നു. 
മുഗൾ ചക്രവർത്തിയായിരുന്ന ഔറംഗസേബിനെ സംബന്ധിച്ച് ഓഡ്രി ട്രഷ്കെ എഴുതിയ *ഔറംഗസേബ്: ദ ലൈഫ് ആൻഡ് ലെഗസി ഓഫ് ഇന്ത്യാസ് മോസ്റ്റ് കോൺട്രവേർഷ്യൽ കിങ്* എന്ന ഗ്രന്ഥം 2017-ൽ സ്റ്റാൻഫോർഡ് യൂണിവേഴ്സിറ്റി പ്രസ് പ്രസിദ്ധീകരിച്ചിരുന്നു. ഈ ഗ്രന്ഥം അക്കാദമിക രംഗത്തും പുറത്തും അനുകൂലവും പ്രതികൂലവുമായ കോളിളക്കത്തിന് ഇടയാക്കിയിരുന്നു.
2021 ജനുവരിയിൽ *ദ ലാംഗ്വേജ് ഓഫ് ഹിസ്റ്ററി: സാൻസ്ക്രിത് നരേറ്റീവ്സ് ഓഫ് ഇന്തോ-മുസ്‌ലിം റൂൾ* എന്ന പഠനം ഓഡ്രി ട്രഷ്കെയുടെതായി പുറത്തിറങ്ങി. കൊളംബിയ യൂണിവേഴ്സിറ്റി പ്രസ് ആണ് ഇത് പ്രസിദ്ധീകരിച്ചത്. 
2021 മെയ് മാസത്തിൽ പുറത്തിറങ്ങിയ *ദ രാമായണ ഓഫ് ഹാമിദ ബാനു ബീഗം, ക്വീൻ മദർ ഓഫ് മുഗൾ ഇന്ത്യ* എന്ന ഗ്രന്ഥത്തിന്റെ എഡിറ്റിങ്ങിൽ ഓഡ്രി ട്രഷ്കെ പങ്കുവഹിച്ചു.
അമേരിക്കൻ ഹിസ്റ്റോറിക്കൽ അസോസിയേഷൻ, ഓഡ്രി ട്രഷ്കെയുടെ *കൾച്ചർ ഓഫ് എൻകൗണ്ടേഴ്സ്: സാൻസ്ക്രിത് അറ്റ് ദ മുഗൾ കോർട്ട്സ്*  എന്ന കൃതിയെ 2017-ലെ ദക്ഷിണേഷ്യൻ പഠനത്തിലെ ഏറ്റവും മികച്ച പഠനമായി വിലയിരുത്തുന്നുണ്ട്.
രാമായണത്തെയും മറ്റ് ഹൈന്ദവ ഗ്രന്ഥങ്ങളെയും വിശകലനം ചെയ്യുന്ന പ്രഭാഷണങ്ങളിൽ ഓഡ്രി ട്രഷ്കെ ഉപയോഗിച്ച ചില പ്രയോഗങ്ങൾ  കുറച്ച് മയപ്പെടുത്തേണ്ടതായിരുന്നു എന്ന് പല പണ്ഡിതരും വിലയിരുത്തുന്നുണ്ട്.

## നിലപാടുകൾ
ഹിന്ദുത്വത്തിന്റെയും അതിന്റെ നിഷേധാത്മക പ്രത്യയശാസ്ത്രത്തെയും വലിയ തോതിൽ വിമർശിക്കുന്ന ഓഡ്രി ട്രഷ്കെ, ഇതേ നിലപാടുകളുള്ള പണ്ഡിതന്മാരോടൊപ്പം ചേർന്ന് ഒരു സംഘം രൂപീകരിച്ച് കൊണ്ട് പ്രവർത്തിക്കുന്നു. ഹിന്ദുത്വ ഹറാസ്മെന്റ് ഫീൽഡ് മാന്വൽ എന്ന പേരിൽ പ്രവർത്തിക്കുന്ന അവർ തീവ്ര ഹിന്ദുത്വവാദികളുടെ വാദങ്ങൾക്കെതിരെ പ്രവർത്തിക്കുന്നവരെ പിന്തുണച്ചു വരുന്നു.

ഇത്തരം നിലപാടുകൾ കാരണം ഓഡ്രി ട്രഷ്കെ ഹിന്ദുത്വ ശക്തികളുടെ നോട്ടപ്പുള്ളിയായി മാറി.

## അവലംബം

വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ദക്ഷിണേഷ്യയിലെ ചരിത്രകാരന്മാർ
വർഗ്ഗം:Pages containing links to subscription-only content
കാലിബാൻ

യുറാനസിന്റെ
ഉപഗ്രഹമാണ് **കാലിബാൻ**.
1997-ൽ *ഗ്ലാഡ്മാൻ*  ആണിതു കണ്ടുപിടിച്ചത്. ഈ ഉപഗ്രഹം, യുറാനസിൽ നിന്നും 71,69,000 കി.മീ.  അകലെയായി ദീർഘവൃത്താകൃതി സഞ്ചാരപഥത്തിൽ (6.6 ദശലക്ഷം കി.മീറ്റർ മുതൽ 7.8 ദക്ഷലക്ഷം കി.മീറ്റർ വരെയുള്ള) 579 ഭൗമ ദിവസങ്ങൾകൊണ്ട് ഒരുപ്രദക്ഷിണം ചെയ്യുന്നു.

യുറാനസ് സൂര്യനെ പ്രദക്ഷിണം വയ്ക്കുന്ന സഞ്ചാരപഥതലത്തിൽനിന്ന് 140° ചരിഞ്ഞ തലത്തിലാണ് കാലിബാന്റെ പ്രദക്ഷിണപഥം. ഇത് വക്രഗതിയിൽ പുറകോട്ടാണ് പ്രദക്ഷിണം ചെയ്യുന്നത്. കാലിബാനെ ഒരു വലിയ ഹിമവസ്തു കൂട്ടത്തിൽനിന്ന് 450 കോടി വർഷം മുമ്പ്, യുറാനസ് രൂപീകൃതമായ സമയത്ത്, ഗുരുത്വാകർഷണബലത്താൽ അത് പിടിച്ചെടുത്തതാകണം.

ഏറ്റവും മങ്ങിയ ഈ ഉപഗ്രഹത്തിന്റെ രൂപം, ഘടന, ഭാരം, ഉപരിതല സവിശേഷത മുതലായ കാര്യങ്ങളെപ്പറ്റി വളരെയൊന്നും ഇപ്പോഴും നമുക്കറിഞ്ഞുകൂടാ. പ്രകാശതീവ്രതയുടെ അടിസ്ഥാനത്തിൽ ഇതിന്റെ വ്യാസം 80 കി.മീറ്റർ ആണെന്നാണ് തിട്ടപ്പെടുത്തിയത്. ജൈവവസ്തുക്കളുടെ അതായത് കാർബണിന്റെയും ഹൈഡ്രജന്റെയും സാന്നിധ്യം പ്രകടമാക്കും വിധം ഇതിന്റെ നിറം ചുവപ്പ് കലർന്നതാണ്.
ഈ ജൈവ തന്മാത്രകൾ ഉണ്ടായത് ഹിമം നിറഞ്ഞ ഉപരിതലത്തിൽ കോടിക്കണക്കിന് വർഷം സൂര്യപ്രകാശം പതിച്ചതിന്റെ ഫലമായിരിക്കണം.

വർഗ്ഗം:യുറാനസിന്റെ ഉപഗ്രഹങ്ങൾ
സൈക്കോറാക്സ്

യുറാനസിന്റെ ഒരു ഉപഗ്രഹമാണ്  **സൈക്കോറാക്സ്**.
1997 ൽ *നിക്കോൾസൺ* ആണ് ഇത് കണ്ടുപിടിച്ചത്.
യുറാനസിൽ നിന്ന്  1,22,13,000 കി.മീ. അകലെയായി (ഏറ്റവും അടുത്തു വരുമ്പോൾ 6.2 ദശലക്ഷം കി.മീറ്ററും ഏറ്റവും അകലെയായിരിക്കുമ്പോൾ 18 ദശലക്ഷം കി.മീറ്ററും വരുന്ന)
ദീർഘവൃത്താകൃതി പാതയിലൂടെ 1284 ഭൗമദിവസങ്ങൾകൊണ്ട് ഈ ഉപഗ്രഹം ഒരു പ്രദക്ഷിണം വയ്ക്കുന്നു. സൂര്യനു ചുറ്റുമുള്ള മാതൃഗ്രഹത്തിന്റെ സഞ്ചാരപഥവുമായി 153 ഡിഗ്രി ചരിഞ്ഞതാണ് സൈക്കോറോക്സിന്റെ പ്രദക്ഷിണപഥം.കാലിബാനെപ്പോലെ ഇതും ഹിമവസ്തുകൂട്ടത്തിൽ നിന്ന് 450 കോടി വർഷം മുമ്പ് യുറാനസ് ഗുരുത്വാകർഷഷണബലത്താൽ പിടിച്ചെടുത്തതാകണം.

യുറാനസ് വ്യവസ്ഥയിലെ എതിർദിശയിൽ കറങ്ങുന്ന മറ്റൊരു ഉപഗ്രഹമാണിത്. ഒരു പ്രകാശബിന്ദുവിനെപ്പോലെ കാണപ്പെടുന്ന ഇതിന്റെ രൂപം, ഭാരം, ഉപരിതലസവിശേഷതകൾ തുടങ്ങിയവയുടെ വിശദാംശങ്ങൾ ഒന്നും നമുക്കറിഞ്ഞുകൂടാ. പ്രകാശതീവ്രതയുടെ അടിസ്ഥാനത്തിൽ (7% പ്രതിഫലനശേഷിയുടെയും)
ഇതിന്റെ വ്യാസം 160 കി.മീ. ആണെന്ന് കണക്കാക്കിയിട്ടുണ്ട്. ഉപഗ്രഹത്തിന്റെ ചുവപ്പുനിറം ജൈവവസ്തുക്കളുടെ സാന്നിധ്യത്തെ ആയിരിക്കണം സൂചിപ്പിക്കുന്നത്.

വർഗ്ഗം:യുറാനസിന്റെ ഉപഗ്രഹങ്ങൾ
അംബ്രിയൽ

യുറാനസിന്റെ ഉപഗ്രഹമാണ് **അംബ്രിയൽ**.
1951 ൽ *[[വില്ല്യം ലാസൽ]]* ആണ് കണ്ടുപിടിച്ചത്. യുറാനസിൽ നിന്ന് 2,66,000 കി.മീ. അകലെയായി 4 ഭൗമ ദിവസങ്ങൾകൊണ്ട് മധ്യരേഖയ്ക്ക് സമാന്തരമായ വൃത്താകൃതി സഞ്ചാരപഥത്തിലൂടെ ഇതൊരു പ്രദക്ഷിണം വയ്ക്കുന്നു. ഗോളാകൃതിയിലുള്ള ഈ ഉപഗ്രഹത്തിന്റെ വ്യാസം 1170 കി.മീറ്ററും ഭാരം 1.27 × 10²¹ കി.ഗ്രാമാണ്. ഇത് നമ്മുടെ ചന്ദ്രന്റെ മൂന്നിലൊന്നു വലുതാണ്.
ഘടനയിൽ പകുതി ഹിമവും പകുതി പാറകളും കലർന്ന ഇതിന്റെ ഉപരിതലമാണ്, യുറാനസിന്റെ ഉപഗ്രഹങ്ങളുടെ ഉപരിതലങ്ങളിൽ ഏറ്റവും ഇരുണ്ടത്. ഉപരിതലം ഒരേ വിധത്തിൽ പഴക്കമുള്ളതും ചില പ്രത്യേകതകൾക്കൊപ്പം ധാരാളം ഗർത്തങ്ങൾ നിറഞ്ഞതുമാണ്. 1998 ൽ എടുത്ത ചിത്രത്തിൽ കണ്ടൊരു പ്രത്യേകത 140 കി.മീറ്ററിൽ കൂടുതൽ വിസ്തൃതിയുള്ള *വുണ്ട* എന്ന് വിളിക്കപ്പെടുന്ന തെളിഞ്ഞ വലയ രൂപമാണ്. ഇത് ഒരുപക്ഷേ പ്രകാശമുള്ള ഹിമ അടിത്തറയും, ഇരുണ്ടവക്കും മങ്ങിയ കേന്ദ്രമൂലയുമുള്ള ഒരു ഗർത്തം ആയേക്കാം. അംബ്രിയലിനെപ്പറ്റി  കൂടുതൽ അറിയുവാൻ വോയേജർ 2 എടുത്ത ചിത്രങ്ങൾ തന്നെയാണ് ആധാരം. ഈ ഉപഗ്രഹത്തിന്റെ ഉപരിതലത്തിലെ സവിശേഷ ഭാഗങ്ങൾക്ക് ഓരോന്നിനും ലോകരാജ്യങ്ങളിൽ എവിടെയുമുള്ള നാടോടിക്കഥകളിലെ  ദുർഭൂതങ്ങളുടെ പേരുകളാണ് ഇട്ടിരിക്കുന്നത്.

വർഗ്ഗം:യുറാനസിന്റെ ഉപഗ്രഹങ്ങൾ
സി.പി. കുഞ്ഞ്

കേരളത്തിലെ ഒരു രാഷ്ട്രീയ പ്രവർത്തകനാണ് **സി.പി. കുഞ്ഞ്**. 1987-ലെ നിയമസഭാ തെരഞ്ഞെടുപ്പിൽ കോഴിക്കോട് രണ്ടിനെ പ്രതിനിധീകരിച്ച് കേരള നിയമസഭയിൽ അംഗമായിരുന്നു അദ്ദേഹം.

## അവലംബം

വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1930-ൽ ജനിച്ചവർ
വർഗ്ഗം:ജൂൺ 30-ന് ജനിച്ചവർ
കത്രീന കൈഫ് അഭിനയിച്ച ചലച്ചിത്രങ്ങൾ

പ്രശസ്ത ഇന്ത്യൻ ചലച്ചിത്രനടിയാണ് **കത്രീന കൈഫ്** (ജനനം ജൂലൈ 16, 1983) ഹിന്ദി സിനിമകളിലാണ് കൂടുതലായും അഭിനയിച്ചിട്ടുള്ളത് എങ്കിലും, മലയാളം, തെലുഗു എന്നീ ഭാഷകളിലും അഭിനയിച്ചിട്ടുണ്ട്.

2003-ൽ പുറത്തിറങ്ങിയ **ഭൂം** എന്ന ഹിന്ദി ചിത്രത്തിലാണ് കത്രീന ആദ്യമായി അഭിനയിക്കുന്നത്. കത്രീന നായികയും മമ്മൂട്ടി നായകനായും അഭിനയിച്ച് മലയാളത്തിൽ പുറത്തിറങ്ങിയ ചലച്ചിത്രമാണ് *[[ബൽറാം v/s താരാദാസ്|ബൽറാം വേഴ്സസ് താരാദാസ്]]*. ഈ ചിത്രം സം‌വിധാനം ചെയ്തത് പ്രശസ്ത സം‌വിധായകനായ ഐ വി ശശിയാണ്.

## അഭിനയിച്ച സിനിമകൾ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1984-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
ഡയാൻ കോയിൽ

ഒരു സാമ്പത്തിക വിദഗ്ധയും യു.കെ. ട്രഷറിയുടെ മുൻ ഉപദേഷ്ടാവുമാണ് **ഡയാൻ കോയിൽ** CBE FAcSS (ജനനം ഫെബ്രുവരി 1961). ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ ഭരണസമിതിയായ ബിബിസി ട്രസ്റ്റിന്റെ വൈസ് ചെയർമാനായിരുന്ന അവർ 2001 മുതൽ 2019 വരെ യുകെ കോംപറ്റീഷൻ കമ്മീഷൻ അംഗമായിരുന്നു. 2018 മാർച്ച് മുതൽ കേംബ്രിഡ്ജ് യൂണിവേഴ്സിറ്റിയിലെ ബെനറ്റ് പബ്ലിക് പോളിസി പ്രൊഫസറും ബെന്നറ്റ് ഇൻസ്റ്റിറ്റ്യൂട്ടിന്റെ സഹനിർദ്ദേശകയുമാണ്. 
## മുൻകാലജീവിതം
ലങ്കാഷയറിലെ ബറിയിൽ ജനിച്ച കോയിൽ  ബറി ഗ്രാമർ സ്കൂൾ ഫോർ ഗേൾസിൽ പഠനത്തിനായി ചേർന്നു.   1985 -ൽ ബിരുദം നേടിയ കോയിൽ ഹാർവാർഡ് യൂണിവേഴ്സിറ്റിയിൽ നിന്ന് എം.എയും പിഎച്ച്ഡിയും നേടുന്നതിനുമുമ്പ് ഓക്സ്ഫോർഡിലെ ബ്രാസനോസ് കോളേജിൽ നിന്ന് ബിരുദ പഠനം പൂർത്തിയാക്കി. The dynamic behaviour of employment (wages, contracts, productivity, business cycle) ആയിരുന്നു അവരുടെ പ്രബന്ധത്തിന്റെ ശീർഷകം. 

## കരിയർ

1985 മുതൽ 1986 വരെ യുകെ ട്രഷറിയിൽ സാമ്പത്തിക ശാസ്ത്രജ്ഞയായിരുന്ന കോയിൽ പിന്നീട് 1993 നും 2001 നും ഇടയിൽ ഇൻവെസ്റ്റേഴ്സ് ക്രോണിക്കിളിന്റെ യൂറോപ്യൻ എഡിറ്ററും ദി ഇൻഡിപെൻഡന്റിന്റെ ഇക്കണോമിക്സ് എഡിറ്ററുമായി.

സാമ്പത്തിക ശാസ്ത്രത്തിന്റെ വിവിധ വശങ്ങളെക്കുറിച്ച് ആളുകളെ ബോധവൽക്കരിക്കുന്നതിൽ ശ്രദ്ധ കേന്ദ്രീകരിച്ച പുസ്തകങ്ങളുടെ ഒരു പരമ്പര അവർ എഴുതിയിട്ടുണ്ട്. തന്റെ ആദ്യ പുസ്തകമായ ദി വെയ്റ്റ്‌ലെസ് വേൾഡ് (1997) ഒരു റാഡിക്കൽ സെന്റർ സൃഷ്ടിക്കുന്നതിനുള്ള സംഭാവനയാണെന്ന് അവർ പറയുകയുണ്ടായി.  മറ്റൊരു പുസ്തകം "പര്യാപ്തത", സുസ്ഥിരത എന്നീ ആശയങ്ങൾ നിരീക്ഷണം ചെയ്യുന്നു. 

കോയിൽ 2001 മുതൽ 2009 വരെ യു.കെ.യിലെ കോമ്പറ്റീഷൻ കമ്മീഷൻ അംഗമായിരുന്നു.  2009 മുതൽ 2014 വരെ  റോയൽ ഇക്കണോമിക് സൊസൈറ്റി അംഗം, മുമ്പ് യുകെ ബോർഡർ ഏജൻസിയുടെ മൈഗ്രേഷൻ ഉപദേശക സമിതി അംഗം കൂടാതെ റോയൽ സൊസൈറ്റി ഓഫ് ആർട്സിന്റെ പ്രഗല്‌ഭാംഗവും ആയിരുന്നു.

കോയൽ മുമ്പ് ബിബിസി റേഡിയോ 4 ൽ അവതാരകയായിരുന്നു  നവംബർ 2006 മുതൽ ഏപ്രിൽ 2015 വരെ ബിബിസി ട്രസ്റ്റിൽ അംഗമായിരുന്നു. 2011 ഏപ്രിൽ 7 ന് ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ ഭരണസമിതിയായ ബിബിസി ട്രസ്റ്റിന്റെ വൈസ് ചെയർമാനായി കോയിലിന്റെ നിയമനത്തിന് രാജ്ഞി എലിസബത്ത് II അംഗീകാരം നൽകി.  2017 മുതൽ അവർ പ്രോജക്ട് സിൻഡിക്കേറ്റിൽ പതിവായി സംഭാവന ചെയ്യുന്നു.

കൊയ്‌ൽ ബിബിസിയുടെ വാർത്താ കവറേജിനെ പ്രശംസിച്ചു കൊണ്ട് പറഞ്ഞു. "ലോകത്തിലെ ഏറ്റവും മികച്ച വാർത്താ വിതരണക്കാർ എന്ന നിലയിൽ ഞാൻ എപ്പോഴും ബിബിസിയെ വിലമതിക്കുന്നു. അതിന്റെ നിഷ്പക്ഷതയും സമഗ്രമായ കവറേജും അതിന്റെ സുപ്രധാനമായ പൗരാവകാശത്തിന് അസ്ഥിവാരമിടുന്നു."  2009 ൽ അവർ ബിബിസിയുടെ പ്രോഗ്രാമിംഗിനെ വിമർശിച്ചു "ബിബിസിയും യുകെയുടെ മറ്റ് പ്രധാന ടിവി ചാനലുകളും വാഗ്ദാനം ചെയ്യുന്ന പ്രോഗ്രാമുകളിൽ കാഴ്ചക്കാർ കൂടുതൽ നിന്ദ്യരും നിരാശരും ആയിത്തീരുന്നു." "നിഷേധാത്മക അഭിപ്രായങ്ങൾക്കിടയിൽ, വൈവിധ്യത്തിന്റെ അഭാവം, വളരെയധികം സോപ്പ് അല്ലെങ്കിൽ വേഷവിധാന നാടകം, പഴയ പരമ്പരകൾ തിരികെ കൊണ്ടുവരുന്നതിനെക്കുറിച്ചുള്ള നിരാശയും, പഴയത്‌ പുതിയ രൂപത്തിൽ അവതരിപ്പിക്കുന്നതിലെ ഹൃദയശൂന്യതയും, പഴയ ആശയങ്ങളിലെ ശ്രേഷ്ടത എന്നിവയും കാണുന്നു.

2014 മുതൽ 2018 വരെ കോയിൽ മാഞ്ചസ്റ്റർ സർവകലാശാലയിൽ സാമ്പത്തികശാസ്ത്ര പ്രൊഫസറായിരുന്നു. 

## അവലംബം

## പുറംകണ്ണികൾ

* Competition Commission biography
* Biography at LSE's economics department
* Interview at 3am magazine
* Diane Coyle articles at Prospect magazine 
* Diane Coyle lecture to the Friends of the Earth
* September 2006 podcast interview re mobile phones in Africa
* 

വർഗ്ഗം:1961-ൽ ജനിച്ചവർ
വർഗ്ഗം:ബി.ബി.സി. 100 സ്ത്രീകൾ
വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ
രുദ്രൻ

കാറ്റ് അല്ലെങ്കിൽ കൊടുങ്കാറ്റ്, വായു, വേട്ട എന്നിവയുമായി ബന്ധപ്പെട്ട് ഋഗ്വേദത്തിൽ പരാമർശിക്കുന്ന ഒരു ദേവതയാണ് **രുദ്രൻ**. 

ശക്തരിൽ ഏറ്റവും ശക്തനായ വ്യക്തിയായി ഋഗ്വേദത്തിൽ രുദ്രനെ സ്തുതിക്കുന്നു.  രുദ്രൻ എന്നാൽ "വേരുകളിൽ നിന്ന് പ്രശ്നങ്ങൾ ഇല്ലാതാക്കുന്നവൻ" എന്നാണ് അർത്ഥമാക്കുന്നത്. 
ആനുകാലിക സാഹചര്യത്തെ ആശ്രയിച്ച്, രുദ്രൻ എന്നാൽ 'ഏറ്റവും കഠിനമായ ഗർജ്ജനം/അലറൽ' (ചുഴലിക്കാറ്റ് അല്ലെങ്കിൽ കൊടുങ്കാറ്റ് ആകാം) അല്ലെങ്കിൽ ഏറ്റവും ഭയപ്പെടുത്തുന്ന ഒന്നെന്നാണ് അർത്ഥമാക്കുന്നത്. ശിവന്റെ മറ്റൊരു നാമമാണ് രുദ്രൻ

വർഗ്ഗം:ഋഗ്വേദം
വർഗ്ഗം:ഹിന്ദു ദേവന്മാർ
നയൻതാര അഭിനയിച്ച ചലച്ചിത്രങ്ങൾ

തമിഴ്, തെലുങ്ക്, മലയാളം ചലച്ചിത്ര വ്യവസായങ്ങളിൽ പ്രവർത്തിച്ചുകൊണ്ട് അറിയപ്പെടുന്ന ഒരു ഇന്ത്യൻ നടിയാണ് **[[നയൻതാര]]**.  2003 -ൽ സത്യൻ അന്തിക്കാടിന്റെ മലയാള സിനിമയായ മനസ്സിനക്കരെ എന്ന ചിത്രത്തിലൂടെയാണ് അവർ അഭിനയരംഗത്തെത്തിയത്, സാമ്പത്തിക വിജയം കൂടുതൽ അഭിനയ ഓഫറുകൾ സ്വീകരിക്കാൻ അവളെ സഹായിച്ചു.  അടുത്ത വർഷം രണ്ട് മലയാള സിനിമകളുമായി അവർ ഇത് പിന്തുടർന്നു: ഷാജി കൈലാസിന്റെ നാട്ടുരാജാവ്, ഫാസിലിന്റെ സൈക്കോളജിക്കൽ ത്രില്ലർ വിസ്മയത്തുമ്പത്ത്.  2005-ൽ പുറത്തിറങ്ങിയ ഹരിയുടെ തമിഴ് ചിത്രമായ അയ്യയാണ് നയൻതാര ആദ്യമായി അഭിനയിച്ചത്. ഈ സിനിമയുടെ ചിത്രീകരണത്തിനിടെ, മറ്റൊരു തമിഴ് ചിത്രമായ ചന്ദ്രമുഖിയിൽ അഭിനയിച്ചു, അതിന്റെ സംവിധായകൻ പി.വാസുവിന്റെ ഭാര്യ മനസിനക്കരെ കണ്ട് ശുപാർശ ചെയ്തതിന് ശേഷമാണ്.  ചിത്രം 100 ദിവസത്തിലധികം തിയേറ്ററുകളിൽ ഓടി, ഒടുവിൽ നയൻതാരയെ തമിഴിൽ ഏറ്റവും കൂടുതൽ തിരഞ്ഞ നടിമാരിലൊരാളാക്കി മാറ്റി.  അതേ വർഷം തന്നെ, എ ആർ മുരുകദോസിന്റെ ഗജിനിയിൽ അവർ പ്രത്യക്ഷപ്പെട്ടു, അത് ഒരു വലിയ വാണിജ്യ വിജയമായി മാറി.

2006 ൽ ലക്ഷ്മി എന്ന ചിത്രത്തിലൂടെ നയൻതാര തെലുങ്ക് സിനിമയിൽ അരങ്ങേറ്റം കുറിച്ചു, അതേ വർഷം തന്നെ ബോസ് എന്ന മറ്റൊരു തെലുങ്ക് ചിത്രത്തിലൂടെ ഇത് പിന്തുടർന്നു.  ആ വർഷം നാല് തമിഴ് ചിത്രങ്ങളിൽ അവർ പ്രത്യക്ഷപ്പെട്ടു: കൽവനിൻ കദളി, വല്ലവൻ, തലൈമഗൻ, ഇ. നയൻതാര എന്നിവർ ബില്ലയിലെ അഭിനയത്തിന് പ്രശംസ നേടി.  ആ സിനിമയുടെ വിജയം സിഫിയെ "തമിഴ് സിനിമയുടെ ഗ്ലാമർ രാജ്ഞി" എന്ന് വിശേഷിപ്പിക്കാൻ ഇടയാക്കി.  2008 -ൽ പുറത്തിറങ്ങിയ യാരാടി നീ മോഹിനി ആയിരുന്നു ആ വർഷം ഒരു നായിക എന്ന നിലയിൽ അവളുടെ വിജയകരമായ ഒരേയൊരു ചിത്രം.  2009 ൽ അവൾക്ക് മൂന്ന് റിലീസുകൾ ഉണ്ടായിരുന്നു: വില്ലു, ആഞ്ജനേയുലു, ആധവൻ.  2010 -ൽ, അവളുടെ നായികയായി അഭിനയിച്ച അവളുടെ എല്ലാ റിലീസുകളും വാണിജ്യ വിജയങ്ങളായി മാറി: നാല് തെക്കൻ ഭാഷകളിൽ അഞ്ച് ബോക്സ് ഓഫീസ് വിജയങ്ങൾ നേടി - അദുർസ് (തെലുങ്ക്) ബോഡിഗാർഡ് (മലയാളം), സിംഹ (തെലുങ്ക്), ബോസ് എൻഗിര  ഭാസ്കരനും (തമിഴ്) കന്നഡ സിനിമയായ സൂപ്പറും കന്നഡ സിനിമയിലെ ആദ്യത്തേതും ഏകവുമായ അവതരണം അടയാളപ്പെടുത്തി.  സിംഹ, ബോസ് എൻഗിര ഭാസ്കരൻ, സൂപ്പർ എന്നിവയിലെ അഭിനയത്തിന് ഒടുവിൽ അതാത് ഭാഷകളിലെ ഫിലിംഫെയർ മികച്ച നടിക്കുള്ള അവാർഡിനായി നാമനിർദ്ദേശം ചെയ്യപ്പെട്ടു.

2011 ൽ, ഹിന്ദു ഇതിഹാസമായ രാമായണത്തിലെ ഒരു എപ്പിസോഡിനെ അടിസ്ഥാനമാക്കി, ശ്രീരാമരാജ്യത്തിൽ നയൻതാര സീതയെ അവതരിപ്പിച്ചു, അതിന് മികച്ച നടിക്കുള്ള ഫിലിംഫെയർ അവാർഡ് - തെലുങ്ക്.  കൃഷ്ണം വന്ദേ ജഗദ്ഗുരും (2012) എന്ന ചിത്രത്തിലെ അഭിനയം അതേ വിഭാഗത്തിൽ മറ്റൊരു നോമിനേഷൻ നേടി.  മികച്ച നടിക്കുള്ള ഫിലിം ഫെയർ അവാർഡ് നേടി - രാജാ റാണി (2013) നാനും റൗഡി ധാൻ (2015), അറം (2017) എന്നിവയ്ക്കുള്ള തമിഴ്, കൂടാതെ ഇരു മുഗൻ (2016) എന്ന ചിത്രത്തിനും നാമനിർദ്ദേശം ചെയ്യപ്പെട്ടു.

## അഭിനയിച്ച ചലച്ചിത്രങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:1984-ൽ ജനിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദുമതത്തിലേക്ക് പരിവർത്തനം ചെയ്തവർ
ഹാറ്റി മക്ഡാനിയൽ

**ഹാറ്റി മക്ഡാനിയൽ** (ജീവിതകാലം: ജൂൺ 10, 1893-ഒക്ടോബർ 26, 1952) ഒരു അമേരിക്കൻ നടിയും ഗായികയും ഗാനരചയിതാവും ഹാസ്യനടിയുമായിരുന്നു. ''ഗോൺ വിത്ത് ദി വിൻഡ്'' (1939) എന്ന ചിത്രത്തിലെ മാമ്മി എന്ന കഥാപാത്രത്തിന്റെ പേരിൽ, മികച്ച സഹനടിക്കുള്ള അക്കാദമി പുരസ്കാരം നേടിയ അവർ, ഓസ്കാർ പുരസ്കാരം നേടുന്ന ആദ്യ ആഫ്രിക്കൻ അമേരിക്കക്കാരിയായിത്തീർന്നു. ഹോളിവുഡ് വാക്ക് ഓഫ് ഫെയിമിൽ രണ്ട് നക്ഷത്രങ്ങളുള്ള അവർ 1975 ൽ ബ്ലാക്ക് ഫിലിംമേക്കേഴ്സ് ഹാൾ ഓഫ് ഫെയിമിൽ ഉൾപ്പെടുത്തപ്പെടുകയും, 2006 ൽ യു.എസ്. തപാൽ സ്റ്റാമ്പ് പുറത്തിറക്കി ആദരിച്ച ആദ്യത്തെ കറുത്ത വർഗ്ഗക്കാരിയായ ഓസ്കാർ ജേതാവായി. 2010 -ൽ കൊളറാഡോ വിമൻസ് ഹാൾ ഓഫ് ഫെയിമിൽ ഉൾപ്പെടുത്തപ്പെട്ടു. അഭിനയത്തിനു പുറമേ, 1926 നും 1929 നും ഇടയിൽ മക്ഡാനിയൽ ബ്ലൂസ് സംഗീതവിഭാഗത്തിൽ 16 ഗാനങ്ങൾ റെക്കോർഡ് ചെയ്തതോടൊപ്പം റേഡിയോ അവതാരകയും ടെലിവിഷൻ വ്യക്തിത്വവുമായിരുന്ന അവർ അമേരിക്കയിൽ റേഡിയോയിൽ പാടുന്ന ആദ്യത്തെ കറുത്ത വർഗ്ഗക്കാരിയായിരുന്നു.  മുന്നൂറിലധികം സിനിമകളിൽ അഭിനയിച്ചെങ്കിലും 83 -ന് മാത്രമാണ് അവൾക്ക് സ്ക്രീൻ ക്രെഡിറ്റുകൾ ലഭിച്ചത്.

തന്റെ ഔദ്യോഗികജീവിതത്തിലുടനീളം, വംശീയതയും വംശീയ വേർതിരിവും അനുഭവിച്ച മക്ഡാനിയലിന് അറ്റ്ലാന്റയിലെ വെള്ളക്കാർക്ക് മാത്രമുള്ള തിയേറ്ററിൽ നടന്ന ഗോൺ വിത്ത് ദി വിൻഡിന്റെ പ്രീമിയറിൽ പങ്കെടുക്കാനായില്ല. ലോസ് ഏഞ്ചൽസിലെ ഓസ്കാർ ചടങ്ങിൽ, അവർക്ക് മുറിയുടെ വശത്തുള്ള ഒരു മേശപ്പുറത്തായിരുന്നു സ്ഥാനം. 1952 -ൽ മക്ഡാനിയൽ സ്തനാർബുദം മൂലം അന്തരിച്ചു. ശ്മശാനം വെള്ളക്കാർക്ക് മാത്രമായി പരിമിതപ്പെടുത്തിയതിനാൽ ഹോളിവുഡ് സെമിത്തേരിയിൽ അടക്കം ചെയ്യാനുള്ള അവരുടെ അന്ത്യാഭിലാഷം നിരസിക്കപ്പെട്ടു.

## ആദ്യകാലം
1893-ൽ കാൻസാസിലെ വിചിതയിൽ മുമ്പ് അടിമകളായിരുന്ന മാതാപിതാക്കളുടെ 13 കുട്ടികളിൽ ഏറ്റവും ഇളയവളായി മക്ഡാനിയേൽ  ജനിച്ചു.  മാതാവ് സൂസൻ ഹോൾബർട്ട് സുവിശേഷ സംഗീത ഗായികയും പിതാവ് ഹെൻട്രി മക്ഡാനിയൽ 122 –ആമത് യു.എസ്. കളേഡ് ട്രൂപ്പിനോടൊപ്പം ആഭ്യന്തരയുദ്ധത്തിൽ പോരാടിയ വ്യക്തിയുമായിരുന്നു. 1900-ൽ, കൊളറാഡോയിലേക്ക് താമസം മാറ്റിയ കുടുംബം ആദ്യം ഫോർട്ട് കോളിൻസിലും പിന്നീട് ഡെൻവറിലുമായി താമസിക്കുകയും അവിടെ ഈസ്റ്റ് ഹൈസ്കൂളിൽ (1908-1910) ചേർന്ന ഹാറ്റി ഡെൻവർ, 1908-ൽ വിമൻസ് ക്രിസ്ത്യൻ ടെമ്പറൻസ് യൂണിയൻ സ്പോൺസർ ചെയ്ത ഒരു മത്സരത്തിൽ "*കോൺവിക്റ്റ് ജോ*" എന്ന ഗീതം പാരായണം ചെയ്യുകയും പിന്നീട് ഒന്നാം സ്ഥാനം നേടിയെന്ന് അവകാശപ്പെടുകയും ചെയ്തു. സഹോദരൻ സാം മക്ഡാനിയൽ, 1948 ത്രീ സ്റ്റൂഗെസ് എന്ന ഹാസ്യ സംഘത്തോടൊപ്പം ഹ്രസ്വചിത്രമായ *ഹെവൻലി ഡെയ്‌സിൽ* ബട്ട്ലറായി അഭിനയിച്ചിരുന്നു. സഹോദരി എറ്റ മക്ഡാനിയലും ഒരു നടിയായിരുന്നു.

## ഔദ്യോഗിക ജീവിതം

### '''അഭിനയത്തിന്റെ തുടക്കം'''
മക്ഡാനിയൽ ഒരു ഗാനരചയിതാവും ഒരു അവതാരകയുമായിരുന്നു. അവളുടെ സഹോദരൻ ഓട്ടിസ് മക്ഡാനിയലിന്റെ ഒരു നാടോടി കാർണിവൽ കമ്പനിയിൽ ജോലി ചെയ്യുമ്പോൾ അവൾ ഗാനരചനാ വൈഭവം നേടി. മക്ഡാനിയലും അവളുടെ സഹോദരി എറ്റ ഗോഫും 1914-ൽ മക്ഡാനിയൽ സിസ്റ്റേഴ്സ് കമ്പനി എന്ന പേരിൽ ഒരു വനിതാ നാടോടി ഷോ ആരംഭിച്ചു. 1916 ൽ സഹോദരൻ ഓട്ടിസിന്റെ മരണശേഷം ട്രൂപ്പിന് പണനഷ്ടം സംഭവിക്കുകയും 1920 വരെ ഹാറ്റിക്ക് തന്റെ അടുത്ത മുന്നേറ്റത്തിന് അവസരം ലഭിക്കാതിരിക്കുകയും ചെയ്തു. 1920 മുതൽ 1925 വരെ, പ്രൊഫസർ ജോർജ് മോറിസന്റെ *മെലഡി ഹൗണ്ട്സ്* എന്ന കറുത്ത പര്യടന സംഘത്തോടൊപ്പം അവൾ പ്രത്യക്ഷപ്പെട്ടു. 1920-കളുടെ മധ്യത്തിൽ, ഡെൻവറിലെ സ്റ്റേഷൻ KOA- യിൽ *മെലഡി ഹൗണ്ട്സിനൊപ്പം* പാടിക്കൊണ്ട് അവൾ ഒരു റേഡിയോ ജീവിതം ആരംഭിച്ചു. 1926 മുതൽ 1929 വരെ, ഷിക്കാഗോയിൽ ഒകെഹ് റെക്കോർഡ്സ്, പാരമൗണ്ട് റെക്കോർഡ് എന്നിവർക്കുവേണ്ടി  അവർ നിരവധി ഗാനങ്ങൾ റെക്കോർഡുചെയ്‌തു. 

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
റോളണ്ട് ഇ. മില്ലർ

കേരളീയ മുസ്ലീങ്ങളെക്കുറിച്ചുള്ള പഠനത്തിലൂടെ പ്രസിദ്ധനായ ഒരു കനേഡിയൻ ചരിത്രകാരനും അക്കാദമികുമാണ് **റോളണ്ട് ഇ. മില്ലർ** (Roland E. Miller). റെജിന സർവകലാശാല (സസ്‌കാച്ചെവൻ) ലൂഥർ കോളേജിലെ ഇസ്ലാമിന്റെയും ലോക മതങ്ങളുടെയും പ്രൊഫസർ ആണ്. മിനസോട്ടയിലെ ലൂഥർ സെമിനാരിയിലെ എമിരിറ്റസ് പ്രൊഫസറായും പ്രവർത്തിക്കുന്നു.

"ആധുനിക മാപ്പിള [കേരള മുസ്ലീം] ജീവിതത്തിലെ പ്രമുഖ വിദേശ പണ്ഡിതൻ" എന്നാണ്  ചരിത്രകാരനായ റോബിൻ ജെഫ്രി മില്ലറെ വിശേഷിപ്പിച്ചത്.  ഏകദേശം 25 വർഷത്തോളം മാപ്പിള സമുദായത്തിൽ ജീവിച്ച അദ്ദേഹം അറബിയും മലയാളവും പഠിച്ചിട്ടുണ്ട്. 1976-ലെ മാപ്പിള ജീവിതത്തെക്കുറിച്ചുള്ള അദ്ദേഹത്തിന്റെ പഠനത്തെ ചരിത്രകാരനായ സ്റ്റീഫൻ എഫ്. ഡെയ്ൽ വിശേഷിപ്പിച്ചത് 1882 -ൽ വില്യം ലോഗൻ തന്റെ മലബാർ മാനുവൽ പൂർത്തിയാക്കിയതിനുശേഷം മാപ്പിള സമൂഹത്തിന്റെ ആദ്യത്തെ സുപ്രധാന പഠനമെന്നാണ്.

## ഗ്രന്ഥങ്ങൾ
*മാപ്പിള മുസ്ലിംസ് ഓഫ് കേരള: എ സ്റ്റഡി ഇൻ ഇസ്‌ലാമിക് ട്രെൻഡ്‌സ് (1976) 
*മാപ്പിള മുസ്ലിം കൾച്ചർ  (2015)
*മുസ്ലിംസ് ആൻഡ് ഗോസ്പൽ: ബ്രിഡ്ജിംഗ് ദി ഗ്യാപ് : എ റിഫ്ലക്ഷൻ ഓൺ ക്രിസ്ത്യൻ ഷെയറിങ് 

## അവലംബം

വർഗ്ഗം:ചരിത്രകാരന്മാർ
വർഗ്ഗം:ജീവിച്ചിരിക്കുന്നവർ
ഫർഹത് ഹാഷ്മി

കാനഡയിലെ ഒരു ഇസ്‌ലാമിക പണ്ഡിതയാണ് **ഫർഹത് നസീം ഹാഷ്മി** (    ; ഡിസംബർ 22, 1957 ജനനം). പാകിസ്താൻ വംശജയായ ഫർഹത് ഹാഷ്മി, ടെലിവിഷൻ അവതാരക, അൽ ഹുദ ഇൻസ്റ്റിറ്റ്യൂട്ട് സ്ഥാപക എന്നിങ്ങനെ അറിയപ്പെടുന്നു.

സ്കോട്ട്ലാൻഡിലെ ഗ്ലാസ്ഗോ യൂണിവേഴ്സിറ്റിയിൽ നിന്ന് ഇസ്‌ലാമിക് സ്റ്റഡീസിൽ ഡോക്ടറേറ്റ് നേടിയ ഫർഹത് ഹാഷ്മി, ഇസ്ലമാബാദിലെ ഇന്റർനാഷണൽ ഇസ്‌ലാമിക് യൂണിവേഴ്സിറ്റിയിൽ ഉസൂലുദ്ദീൻ ഫാക്കൽറ്റിയിൽ അസിസ്റ്റന്റ് പ്രൊഫസറായിരുന്നു. 1994-ൽ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ സ്ഥാപിച്ച ഫർഹത് ഹാഷ്മി സ്ത്രീകൾക്കായി  നിരവധി വിദ്യാലയങ്ങൾ സ്ഥാപിച്ചു. ഖുർആനും ഹദീഥും അഭ്യസിച്ച് കൊണ്ട് ശക്തി നേടാൻ സ്ത്രീകൾക്ക് സാധിക്കും എന്ന് അവർ വിശ്വസിക്കുന്നു. സ്കൂളുകൾക്ക് പുറമെ നിരവധി മതവിദ്യാലയങ്ങളും സ്ഥാപിച്ച ഫർഹത് ഹാഷ്മി, നിരവധി സാമൂഹ്യ ക്ഷേമ പദ്ധതികളും ഫൗണ്ടേഷൻ വഴി നടത്തിവരുന്നു. 2004-ൽ കാനഡയിലെ ഒന്റാറിയോയിൽ അൽ ഹുദ ഇൻസ്റ്റിറ്റ്യൂട്ട് സ്ഥാപിതമായതിന് ശേഷം 2005-ൽ അങ്ങോട്ട് കുടിയേറിയ ഫർഹത് ഹാഷ്മി, ഇപ്പോൾ കാനഡ കേന്ദ്രമായി പ്രവർത്തിച്ചു വരുന്നു. ഖുർആൻ- ഹദീഥ് വിഷയങ്ങളിൽ അധിഷ്ഠിതമായ നിരവധി കോഴ്സുകൾ ഈ ഇൻസ്റ്റിറ്റ്യൂറ്റ് വഴി നടത്തപ്പെടുന്നു. ഇതോടെ അന്താരാഷ്ട്രാ തലത്തിൽ തന്നെ വിദ്യാർത്ഥികളെ ആകർഷിക്കാൻ ഇവർക്ക് സാധിച്ചു.

ഒരു സ്ത്രീ പക്ഷ ഇസ്‌ലാമിക പണ്ഡിത എന്ന നിലയിൽ അന്താരാഷ്ട്ര പ്രശസ്തി നേടിയ ഫർഹത് ഹാഷ്മി, വലിയ ജനക്കൂട്ടത്തെ ആകർഷിക്കുന്ന ദർസുകൾ നടത്തിയിരുന്നു. ആയിരക്കണക്കിന് സ്ത്രീകൾ ഫർഹതിന്റെ സ്ഥാപനങ്ങൾ വഴി മത വിദ്യാഭ്യാസം നേടി പണ്ഡിതകളായി മാറി. കണിശമായ ചട്ടക്കൂടുകൾക്ക് അപ്പുറം അടിസ്ഥാന ഗ്രന്ഥങ്ങൾ പഠിക്കുകയും പഠിപ്പിക്കുകയും ചെയ്യുന്നതിലൂടെ ഒരു നവോത്ഥാനമാണ് താൻ ലക്ഷ്യം വെക്കുന്നതെന്ന് ഫർഹത് ഹാഷ്മി അവകാശപ്പെടുന്നു.

## ജീവിതരേഖ
1957 ഡിസംബർ 22-നാണ് പാകിസ്താൻ പഞ്ചാബിലെ സർഗോദ പ്രദേശത്ത് ഫർഹത് ഹാഷ്മി ജനിക്കുന്നത്. പാകിസ്താൻ ജമാഅത്തെ ഇസ്‌ലാമിയുടെ നേതാവായിരുന്ന അബ്ദുറഹ്മാൻ ഹാഷ്മിയുടെ മകളായാണ് ഇവരുടെ ജനനം. പ്രാഥമിക വിദ്യാഭ്യാസ ശേഷം ഗവണ്മെന്റ് കോളേജ് ഫോർ സർഗോദയിൽ നിന്ന് ബിരുദം നേടിയ ശേഷം പഞ്ചാബ് സർവ്വകലാശാലയിൽ നിന്ന് അറബി ഭാഷയിൽ ബിരുദാനന്തര ബിരുദം നേടി. പിതാവിന് കീഴിൽ മതവിദ്യാഭ്യാസം നേടിയ ഫർഹത് ഹാഷ്മി, മുഹമ്മദ് ഇദ്‌രീസ് സുബൈറിനെ വിവാഹം ചെയ്യുകയും ദമ്പതികൾ ഇസ്ലമാബാദിലെ ഇന്റർനാഷണൽ ഇസ്‌ലാമിക് യൂണിവേഴ്സിറ്റിയിൽ അധ്യാപകരായി ചേരുകയും ചെയ്തു. സ്കോട്ട്ലന്റിലേക്ക് പോയി ഇസ്‌ലാമിക് സ്റ്റഡീസിൽ ഡോക്ടറേറ്റ് പദ്ധതിയിൽ പങ്കെടുക്കുകയും ചെയ്തു. ഇതിനിടയിൽ അവർ തുർക്കി, ജോർദാൻ, സിറിയ, ഈജിപ്ത്, സൗദി അറേബ്യ എന്നീ രാജ്യങ്ങൾ സന്ദർശിച്ചിരുന്നു.
### അൽ ഹുദ ഫൗണ്ടേഷൻ
ഇന്റർനാഷണൽ ഇസ്ലാമിക് യൂണിവേഴ്സിറ്റിയിൽ പഠിപ്പിക്കുമ്പോൾ തന്നെ, ഫർഹത് ഹാഷ്മി സ്ത്രീകൾക്കായി അനൗപചാരിക മത പഠന ക്ലാസുകൾ ആരംഭിച്ചു. ഡോക്ടറേറ്റ് ലഭിച്ച ശേഷം സ്കോട്ട്ലന്റിൽ നിന്ന് പാകിസ്താനിൽ തിരിച്ചെത്തിയ അവൾ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ ആരംഭിച്ചു. സ്ത്രീകൾ അടിസ്ഥാന ഇസ്‌ലാമിക ഗ്രന്ഥങ്ങൾ പഠിക്കുകയും വ്യാഖ്യാനിക്കുകയും ചെയ്യുന്ന വിദ്യാലയങ്ങൾ സ്ഥാപിച്ച് കൊണ്ടാണ് ഫൗണ്ടേഷന്റെ തുടക്കം. സാമ്പ്രദായിക മതപഠന കേന്ദ്രങ്ങളിലെ സ്ത്രീസൗഹൃദപരമല്ലാത്ത അവസ്ഥകളെ മറികടക്കാൻ ഈ സംരംഭത്തിലൂടെ ഇവർക്ക് കഴിഞ്ഞു. വിദ്യാസമ്പന്നരായ സ്ത്രീകൾ ഫൗണ്ടേഷന്റെ വിദ്യാലയങ്ങളിൽ ആകൃഷ്ടരായി വന്നു. ഫർഹത് ഹാഷ്മി തന്റെ സ്ഥാപനങ്ങളിൽ നടപ്പാക്കിയ നൂതനമായ അധ്യാപന രീതികൾ ഇതിന്റെ വിജയത്തിന്റെ പിന്നിൽ ഉണ്ടെന്ന് വിദഗ്ദർ അഭിപ്രായപ്പെടുന്നു.
## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1957-ൽ ജനിച്ചവർ
കരോൾ കിംഗ്

**കരോൾ കിംഗ് ക്ലെയിൻ** (ജനനം: കരോൾ ജോവാൻ ക്ലെയിൻ; ഫെബ്രുവരി 9, 1942) 1958 മുതൽ സജീവമായ, തുടക്കത്തിൽ ബ്രിൽ ബിൽഡിംഗിലെ സ്റ്റാഫ് ഗാനരചയിതാക്കളിൽ ഒരാളായും പിന്നീട് ഒരു സോളോ ആർട്ടിസ്റ്റായും പേരെടുത്ത  ഒരു അമേരിക്കൻ ഗായികയും ഗാനരചയിതാവുമാണ്. ബിൽബോർഡ് ഹോട്ട് 100 ൽ 118 പോപ്പ് ഹിറ്റുകൾ എഴുതുകയോ സഹരചന നടത്തുകയോ ചെയ്തുകൊണ്ട് അമേരിക്കൻ ഐക്യനാടുകളിൽ ഇരുപതാം നൂറ്റാണ്ടിന്റെ അവസാന പകുതിയിലെ ഏറ്റവും വിജയകരമായ വനിതാ ഗാനരചയിതാവാണ് അവർ. യുകെയിൽ ചാർട്ട് ചെയ്യപ്പെട്ട 61 ഹിറ്റുകൾ രചിച്ച കിംഗ്, 1962 നും 2005 നും ഇടയിൽ യുകെ സിംഗിൾസ് ചാർട്ടിൽ ഏറ്റവുമധികം വിജയിച്ച വനിതാ ഗാനരചയിതാവാണ്.

## ആദ്യകാലം
1942 ഫെബ്രുവരി 9 ന് ന്യൂയോർക്ക് നഗരത്തിലെ മാൻഹാട്ടനിൽ യൂജീനിയ (മുമ്പ്, കാമർ) എന്ന അദ്ധ്യാപികയുടേയും, അഗ്നിശമന സേനാനിയായ സിഡ്നി എൻ. ക്ലീൻ എന്നീ ജൂത മാതാപിതാക്കളുടെ മകളായി 1942 ഫെബ്രുവരി 9 നാണ് കിംഗ് ജനിച്ചത്.  ബ്രൂക്ലിൻ കോളേജിലെ ഒരു രസതന്ത്രജ്ഞനായ പിതാവും ഒരു ഇംഗ്ലീഷ് നാടകാദ്ധ്യാപികയായ മാതാവും 1936 ൽ കോളേജിലെ ഒരു ലിഫ്റ്റിൽവച്ചാണ് കണ്ടുമുട്ടിയത്. മഹാമാന്ദ്യത്തിന്റെ അവസാന വർഷങ്ങളിൽ, 1937 ൽ അവർ വിവാഹിതരായി. വീട്ടുജോലികളിൽ ശ്രദ്ധ കേന്ദ്രീകരിക്കുന്നതിനായി കിംഗിന്റെ മാതാവ് കോളേജ് ജോലി ഉപേക്ഷിക്കുകയും പിതാവ് കോളേജ് വിട്ട് ഹ്രസ്വമായി ഒരു റേഡിയോ അനൗൺസറായി ജോലിയിൽ പ്രവേശിക്കുകയും ചെയ്തു. സാമ്പത്തിക ബുദ്ധിമുട്ടുനേരിട്ട്അദ്ദേഹംഒരു അഗ്നിശമന സേനാംഗമെന്ന നിലയിൽ അദ്ദേഹം കൂടുതൽ സുരക്ഷിതമായ ജോലി ഏറ്റെടുത്തു. കിംഗ് ജനിച്ചതിനുശേഷം, ബ്രൂക്ലിനിൽ താമസിച്ച മാതാപിതാക്കൾ, ഒടുവിൽ വരുമാനത്തിനായി മുകൾനില വാടകയ്ക്ക് കൊടുക്കാൻ കഴിയുന്ന ഒരു ചെറിയ രണ്ട് നിലയുള്ള വീട് വാങ്ങി. 

## അവലംബം
ഏരിയൽ

യുറാനസിന്റെ ഉപഗ്രഹമാണ് **ഏരിയൽ**.
1851 ൽ *വില്ല്യം ലാസൽ* ആണ് ഈ ഉപഗ്രഹത്തെ കണ്ടുപിടിച്ചത്. മാതൃഗ്രഹത്തിൽ നിന്ന് 1,91,000 കി.മീറ്റർ അകലെയായി 2.5 ഭൗമ ദിവസങ്ങൾകൊണ്ട് മധ്യരേഖയ്ക്കു സമാന്തരമായ വൃത്താകൃതി സഞ്ചാരപഥത്തിലൂടെ ഇതൊരു പ്രദക്ഷിണം വയ്ക്കുന്നു. ഗോളാകൃതിയിലുള്ള  ഇതിന്റെ വ്യാസം 1158 കി.മീറ്ററും ഭാരം 1.27 × 10²¹ കി.ഗ്രാമാണ്.  നമ്മുടെ ചന്ദ്രന്റെ മൂന്നിലൊന്ന് വലിപ്പം ഇതിനുണ്ട്. യുറാനസിന്റെ ഉപഗ്രഹങ്ങളിൽ ഏറ്റവും തിളക്കമുള്ളത് ഏരിയലിനാണ്.

ഏരിയലിലെ ഉപരിതലത്തിൽ പഴയ ഗർത്തങ്ങൾക്ക് പുറമേ നീണ്ട വിള്ളലുകൾ കാണാം. ഇവയിൽ ചിലതിന് നൂറുകണക്കിന് കി.മീ. നീളവും 10 കി.മീ. വരെ ആഴവുമുണ്ട്. വിള്ളലുകളുടെ  നിരയായ *കച്ചീന ചാസ്മറ്റ*,  *കുയിപി ചാസ്മ*, *സ്പ്രൈറ്റ് വാലിസ്*, *ലെപ്ര ചൗൻ വാലിസ്*, *പിക്സി ചാസ്മ* എന്നിവ ഏരിയലിന്റെ ഉപരിതല പ്രത്യേകതകളാണ്.
വിള്ളലുകളുടെ കീഴ്ത്തലം നടുവിൽ വരമ്പുകളുള്ള നിരപ്പുപ്രതലമാണ്. ഉപഗ്രഹത്തിന്റെ ഹിമം കൊണ്ടുള്ള ബാഹ്യപടലം ഉറഞ്ഞപ്പോൾ അത് വികസിച്ചു വിള്ളലുകളുണ്ടായെന്നും അപ്പോൾ അകത്തുനിന്ന് അതിലേക്ക് ദ്രവം ഒഴുകിവന്നുവെന്നുമാണ് ശാസ്ത്രജ്ഞന്മാർ അനുമാനിക്കുന്നത്.
ഈ ദ്രാവകം ജലമാകാൻ സാധ്യതയില്ല. കാരണം, ജലഹിമം ഏരിയലിലെ ഇത്രയും താഴ്ന്ന താപനിലയിൽ കാരിരുമ്പ് പോലെ ദൃഢമായിരിക്കും. ഈ ദ്രാവകം ദ്രവാവസ്ഥയിലെ അമോണിയ, മീഥെയ്ൻ, കാർബൺ മോണോക്സൈഡ് എന്നിവ ആയിരിക്കാനാണ് സാധ്യത.
രണ്ടാംഘട്ടമായിട്ടായിരിക്കണം ഹിമം വിള്ളലുകളുടെ നടുവിൽ ഉയർന്നുവന്ന് വരമ്പുകൾ ഉണ്ടാക്കിയത്.
വോയേജർ 2 ഉപഗ്രഹത്തിന്റെ ധ്രുവങ്ങളിൽ ഒന്നിന് അടുത്തുകൂടി പോയി ഏതാനും ഫോട്ടോകൾ എടുത്തത് മാത്രമാണ് ഏരിയൽ വിശകലനത്തിന് നമുക്ക് ലഭ്യമായ ആധാരം. അതുപയോഗിച്ച് കൂടുതൽ വിവരങ്ങൾ ഇനിയും അറിയേണ്ടതുണ്ട്.

വർഗ്ഗം:യുറാനസിന്റെ ഉപഗ്രഹങ്ങൾ
മിറാൻഡ

യുറാനസിന്റെ ഉപഗ്രഹമാണ് **മിറാൻഡ**.
1948 ൽ *[[ജെറാഡ് കുയിപ്പർ]]* ആണ് ഇത് കണ്ടുപിടിച്ചത്. താരതമ്യേന വലുതായ ഈ ഉപഗ്രഹത്തിന്റെ മാതൃഗ്രഹത്തിൽ നിന്നുള്ള ദൂരം 1,30,000 കി.മീറ്ററാണ്.
34 മണിക്കൂർ കൊണ്ടിത് യുറാനസിനെ  ഒരുപ്രാവശ്യം പ്രദക്ഷിണം വയ്ക്കുന്നു. മധ്യരേഖയ്ക്ക് സമാന്തരമായ വൃത്താകൃതി സഞ്ചാരപഥമായതുകൊണ്ട് മുകളിൽ പറഞ്ഞ ഉപഗ്രഹങ്ങളെപ്പോലെ ഗ്രഹത്തിന്റെ വശത്തായി കാണപ്പെടുന്നു. ഗോളാകൃതിയുള്ള ഇതിന്റെ വ്യാസം 472 കി.മീറ്ററാണ്.
പകുതി ഹിമവും പകുതി പാറകളും കലർന്നതാണ് ഇതിന്റെ രൂപം. ഉപരിതലം വളരെ ക്രമരഹിതമായി കാണപ്പെടുന്ന ഇതിന്റെ ഭാരം 
6.3 × 10^19
കി.ഗ്രാം ആണ്.

ഇതിലെ *വെറോണ റൂപസ്* എന്ന ഭാഗത്തിന് 15 കി.മീറ്ററോളം ഉയരമുണ്ട്.
20 കി.മീ.  ആഴമുള്ള മലയിടുക്കുകളും 30 കി.മീ. വരെ വിസ്താരമുള്ള ഗർത്തങ്ങൾ നിറഞ്ഞ പഴയ പ്രദേശങ്ങളും ഇതിന്റെ ഉപരിതലത്തിൽ കാണാം. പ്രകടമായ പ്രധാന സവിശേഷതകൾ  *ഇൻവർനസ് കൊറോണ*, *എൽസിനോർ കൊറോണ*, *ആർഡൻ കൊറോണ* എന്നീ പ്രഭാവലയങ്ങളാണ്.
ഭൂഗർഭ ശാസ്ത്രപരമായി പ്രായംകുറഞ്ഞ ചാലുകളും വരമ്പുകളും ഇതിൽ കാണപ്പെടുന്നു. വോയേജർ 2 വളരെ അടുത്തു ചെന്നെടുത്ത ചിത്രങ്ങളുടെ അടിസ്ഥാനത്തിൽ, കുട്ടിഗ്രഹങ്ങളിടിച്ച് മിറാൻഡ പലതവണ ഉടഞ്ഞ് വെവ്വേറെ ആയതിൽ പിന്നീട് ഓരോ പ്രാവശ്യവും കൂടിച്ചേർന്ന്  ഉപഗ്രഹരൂപം പ്രാപിച്ചതാണെന്ന് അനുമാനിക്കുന്നു.
അടുത്തുള്ള ഉപഗ്രഹങ്ങളുടെ ഗുരുത്വാകർഷണ സ്വാധീനത്താൽ അതിന്റെ പ്രദക്ഷിണപഥം  ദീർഘവൃത്താകൃതിയിൽ ഉള്ളതാകുന്നു. അതുപോലെ യുറാനസിന്റെയും, മിറാൻഡയ്ക്ക് അടുത്തുള്ള ഏരിയൽ, അംബ്രിയൽ എന്നീ ഉപഗ്രഹങ്ങളുടെയും കൂട്ടായ ഗുരുത്വാകർഷണബലം മിറാൻഡയെ ഞെക്കി അമർത്തുകയോ വലിച്ചുനീട്ടുകയോ ചെയ്യുന്നതുമൂലം അതിനുള്ളിലെ പാറകൾ ഉരസി ചൂടാകുന്നു.

വർഗ്ഗം:യുറാനസിന്റെ ഉപഗ്രഹങ്ങൾ
കണക്കധികാരം

പത്തൊൻപതാം നൂറ്റാണ്ടിൽ കേരളത്തിൽ നിലനിന്ന ഗണിതശാസ്ത്ര പാഠപുസ്തകമാണ് **കണക്കധികാരം**. ഗണിതത്തിന്റെ പ്രായോഗിക പാഠങ്ങൾ പദ്യ രൂപത്തിൽ വിശദീകരിക്കുന്നതാണ് ഈ കൃതി. 1853 എന്നും 1863 എന്നും ഇതിന്റെ പ്രകാശനത്തിയ്യതി വ്യത്യസ്തമായി റിപ്പോർട്ട് ചെയ്യപ്പെട്ടിട്ടുണ്ട്. പ്രാചീന മലയാള അക്കങ്ങളെ അച്ചടിയിലേക്ക് കൊണ്ടുവന്ന ഈ കൃതി, മാവനാൻ മാപ്പിള സെയിതുമുഹമ്മദു ആശാൻ ആണ് തയ്യാറാക്കിയിരിക്കുന്നത്.
## അവലംബം
ഹൗമിയ

നെപ്ട്യൂണിന്റെ ഭ്രമണപഥത്തിനപ്പുറത്ത് സ്ഥിതിചെയ്യുന്ന ഒരു കുള്ളൻ ഗ്രഹമാണ് **ഹൗമിയ**.
പട്രീഷ്യ ജെൻകിൻസ്

**പട്രീഷ്യ ലീ ജെൻകിൻസ്** (ജനനം: ജൂലൈ 24, 1971) ഒരു അമേരിക്കൻ ചലച്ചിത്ര സംവിധായികയും നിർമ്മാതാവും തിരക്കഥാകൃത്തുമാണ്. *മോൺസ്റ്റർ* (2003), *വണ്ടർ വുമൺ* (2017), *വണ്ടർ വുമൺ 1984* (2020) എന്നീ ഫീച്ചർ സിനിമകൾ അവർ സംവിധാനം ചെയ്തിട്ടുണ്ട്. *ദി കില്ലിംഗ്* എന്ന പരമ്പരയുടെ പൈലറ്റ് എപ്പിസോഡിലെ പ്രവർത്തനത്തിന്, ഒരു നാടകീയ പരമ്പരയിലെ മികച്ച സംവിധാനത്തിനുള്ള പ്രൈംടൈം എമ്മി അവാർഡ് നോമിനേഷൻ ലഭിക്കുകയും നാടക പരമ്പരയിലെ മികച്ച സംവിധാനത്തിനുള്ള ഡയറക്ടേർസ് ഗിൽഡ് ഓഫ് അമേരിക്ക അവാർഡ് നേടുകയും ചെയ്തു. 2017 ൽ, ടൈംസ് പേഴ്സൺ ഓഫ് ദി ഇയറിലെ ആറാം സ്ഥാനം അവർ നേടി.

## ആദ്യകാലം
കാലിഫോർണിയയിലെ വിക്ടർവില്ലെയിൽ വിയറ്റ്നാം യുദ്ധത്തിൽ സിൽവർ സ്റ്റാർ നേടിയ എയർഫോഴ്സ് ക്യാപ്റ്റനും ഫൈറ്റർ പൈലറ്റുമായ വില്യം ടി. ജെൻകിൻസിൻറേയും സാൻ ഫ്രാൻസിസ്കോയിൽ പരിസ്ഥിതി ശാസ്ത്രജ്ഞയായി ജോലി ചെയ്തിരുന്ന എമിലി റോത്തിൻറേയും മകളായി പട്രീഷ്യ ലീ ജെൻകിൻസ് ജനിച്ചു. എലൈൻ റോത്ത് എന്ന ഒരു മൂത്ത സഹോദരികൂടി അവർക്കുണ്ട്.

പിതാവിന്റെ സൈനികസേവനം കാരണം കുട്ടിക്കാലത്ത് പട്രീഷ്യ ഇടയ്ക്കിടെ പല സ്ഥലങ്ങളിലായി മാറിത്താമസിക്കുന്നതിനിടയാക്കി. തായ്‌ലൻഡിലും ജർമ്മനിയിലും ഹ്രസ്വമായി താമസിച്ച ഈ കുടുംബം കൻസസിലെ ലോറൻസിൽ സ്ഥിരതാമസമാക്കി. പട്രീഷ്യയുടെ ഏഴാമത്തെ വയസ്സിൽ, പിതാവ് അദ്ദേഹത്തിൻറെ 31 ആം വയസ്സിൽ ഒരു നാറ്റോ മോക്ക് ഡോഗ്ഫൈറ്റ് പോരാട്ടത്തിനിടെ മരിച്ചു. പിന്നീട് മാതാവ് അവളെയും സഹോദരിയെയും സാൻ ഫ്രാൻസിസ്കോയിലേക്ക് കൊണ്ടുപോകുകയും അങ്ങനെ ജെൻകിൻസ് ഒരു പരിസ്ഥിതി ശാസ്ത്രജ്ഞയാകുകയെന്ന ലക്ഷ്യത്തോടെ വിദ്യാലയത്തിൽ പോയി. അവിടെ 2017 ൽ ക്രിസ്റ്റഫർ റീവ് അഭിനയിച്ച സൂപ്പർമാൻ എന്ന സിനിമ കാണുവാനിടയായത് സിനിമയെ ഒരു കരിയറായി പിന്തുടരാൻ തന്നെ പ്രേരിപ്പിച്ചതായി ജെങ്കിൻസ് പറഞ്ഞു.

ലോറൻസ് നഗരത്തിലെ താമസത്തിനിടെ അവർ ഹൈസ്കൂളിലെ ജൂനിയർ വർഷത്തിൽ കിന്റർഗാർട്ടൻ പൂർത്തിയാക്കി. മാതാവ് പിന്നീട് കുടുംബത്തെ വാഷിംഗ്ടൺ ഡി.സി.യിലേക്ക് മാറ്റിപ്പാർപ്പിച്ചപ്പോൾ അവിടെ പട്രീഷ്യ തൻറെ ഹൈസ്കൂൾ സീനിയർ വർഷം പൂർത്തിയാക്കി. 1993 -ൽ ദി കൂപ്പർ യൂണിയൻ ഫോർ ദി അഡ്വാൻസ്മെന്റ് ഓഫ് സയൻസ് ആന്റ് ആർട്ടിൽനിന്ന് അണ്ടർഗ്രാജുവേറ്റ് ബിരുദവും 2000 ൽ അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ എഎഫ്ഐ കൺസർവേറ്ററിയിൽ നിന്ന് സംവിധാനത്തിൽ ബിരുദാനന്തര ബിരുദവും നേടി.

## സ്വകാര്യ ജീവതം
2007 ൽ, മുൻ അഗ്നിശമന സേനാംഗവും *എ ഫൈറ്റേഴ്സ് ഹാർട്ട്* എന്ന പുസ്തകത്തിന്റെ രചയിതാവുമായ സാം ഷെറിഡനെ ജെൻകിൻസ് വിവാഹം കഴിച്ചു. കാലിഫോർണിയയിലെ സാന്താ മോണിക്കയിൽ താമസിക്കുന്ന അവർക്ക് ഒരു മകനുണ്ട്. 

## അവലംബം
ആസിഫ ഖുറൈശി

അമേരിക്കൻ ഐക്യ നാടുകളിലെ ഒരു നിയമ പണ്ഡിതയും അധ്യാപികയുമാണ് **ആസിഫ ബാനു ഖുറൈശി** അഥവാ **ആസിഫ ഖുറൈശി** (ജനനം ജൂലൈ 17, 1967). ആസിഫ ഖുറൈശി ലാൻഡസ് എന്ന പേരിലും ഇവർ അറിയപ്പെടുന്നുണ്ട്.

വിസ്കോൺസിൻ- മാഡിസൺ സർവ്വകലാശാലയിൽ നിയമ അധ്യാപികയായി ആസിഫ ഖുറൈശി ലാൻഡസ് പ്രവർത്തിക്കുന്നു. അമേരിക്കൻ ഭരണഘടനാ നിയമങ്ങളും ഇസ്‌ലാമിക നിയമങ്ങളും അവർ പഠിപ്പിച്ചു വരുന്നു. അമേരിക്കൻ ഫെഡറൽ കോടതികളിൽ ഉദ്യോഗസ്ഥ ആയിരുന്നു അവർ. ഇസ്‌ലാമിന്റെ അടിസ്ഥാന മത ഗ്രന്ഥങ്ങളുടെ അക്ഷരവായന ഇസ്‌ലാമിക നിയമങ്ങളിൽ വരുത്തിയ സ്വാധീനവും അതിന്റെ ദുഷ്ഫലങ്ങളും ആസിഫ ഖുറൈശി ലാൻഡസിന്റെ രചനകളിൽ ഉന്നയിക്കുന്നുണ്ട്.

നാഷണൽ അസോസിയേഷൻ ഓഫ് മുസ്‌ലിം ലോയേഴ്സ് (NAML), സാൻഫ്രാൻസിസ്കോ കേന്ദ്രമായ മുസ്‌ലിം അഡ്വക്കേറ്റ്സ്, അമേരിക്കൻ മുസ്‌ലിം ഇന്റന്റ് ഓൺ ലേണിങ് ആൻഡ് ആൿറ്റിവിസം (AMILA) എന്നീ കൂട്ടായ്മകളിൽ സ്ഥാപക അംഗമായി ആസിഫ ഖുറൈശി ലാൻഡസ് ഉണ്ടായിരുന്നു. മുസ്‌ലിം വുമൻസ് ലീഗ് അസോസിയേറ്റ് ആയിരുന്ന അവർ അതിന്റെ അധ്യക്ഷയായും ബോർഡ് അംഗമായും പ്രവർത്തിച്ചിരുന്നു. 

2012 ലെ ഗുഗ്ഗെൻഹീം ഫെല്ലോഷിപ് ആസിഫ ഖുറൈശി ലാൻഡസിന് ലഭിച്ചിരുന്നു.
### ജീവിതരേഖ
1967 ജൂലൈ 17-ന് അമേരിക്കയിൽ കാലിഫോർണിയയിലെ സാന്ത ക്ലാര കൗണ്ടിയിൽ ആസിഫ ഖുറൈശി ലാൻഡസ് ജനിച്ചു.  പ്രാഥമിക വിദ്യാഭ്യാസ ശേഷം 1988-ൽ കാലിഫോർണിയ സർവ്വകലാശാലയിൽ നിന്ന് ആർട്സ് ബിരുദം കരസ്ഥമാക്കി. 1992-ൽ ഡേവീസ് സ്കൂൾ ഓഫ് ലോ എന്ന കോളേജിൽ നിന്ന് ജൂറിസ് ഡോക്ടർ ബിരുദം നേടി. 1998-ൽ കൊളംബിയ ലോ സ്കൂളിൽ നിന്നും നിയമത്തിൽ മാസ്റ്റേഴ്സ് ബിരുദവും, 2006-ൽ ഹാവാർഡ് ലോ സ്കൂളിൽ നിന്ന് നിയമ ശാസ്ത്രത്തിൽ ഡോക്ടറേറ്റും ആസിഫ ഖുറൈശി ലാൻഡസ് കരസ്ഥമാക്കി. ഇസ്‌ലാം മതത്തിലെ സിവിൽ - ക്രിമിനൽ നിയമങ്ങളിൽ പ്രാവീണ്യം കരസ്ഥമാക്കിയ ആസിഫ ആധുനികയുമായി അവയുടെ താരതമ്യ പഠനത്തിൽ താല്പര്യം കാണിച്ചു വരുന്നു. മുസ്‌ലിം രാജ്യങ്ങളിൽ നിലനിൽക്കുന്ന നിയമ ക്രമങ്ങളെ കുറിച്ചും അവരുടെ നിരീക്ഷണങ്ങൾ പ്രസിദ്ധീകൃതമായിട്ടുണ്ട്.
### കോടതി ഉദ്യോഗസ്ഥ
1993 മുതൽ 1997 വരെ അമേരിക്കൻ കോടതികളിൽ നിയമ ഗുമസ്തയായി ആസിഫ ഖുറൈശി ലാൻഡസ് പ്രർത്തിച്ചു വന്നു.

### അധ്യാപന ജീവിതം
യൂണിവേഴ്സിറ്റി ഓഫ് വിസ്കോൺസിൻ- മാഡിസണിന് കീഴിൽ ലോ സ്കൂളിൽ അധ്യാപികയായി 2004-ൽ ആസിഫ ഖുറൈശി ലാൻഡസ് ചേർന്നു. നിയമ പഠനത്തിൽ അസിസ്റ്റന്റ് പ്രൊഫസർ ആയി പ്രവർത്തനം ആരംഭിച്ച ആസിഫ, 2012 വരെ ആ നിലയിൽ തുടർന്നു. 2012 മുതൽ 2017 വരെ നിയമ പഠനത്തിൽ അസോസിയേറ്റ് പ്രൊഫസർ ആയിരുന്നു അവർ. 2017 മുതൽ സ്ഥാപനത്തിൽ മുഴുസമയ നിയമ അധ്യാപകയായി ആസിഫ ഖുറൈശി ലാൻഡസ് മാറി.

### രചനകൾ
*നോ അൽത്താർസ്: ആൻ ഇൻട്രൊഡക്ഷൻ റ്റു ഇസ്‌ലാമിക് ഫാമിലി ലോ: പെർസ്പെക്ടീവ് ഓൺ റിഫോം* (എഡിറ്റിങ്: ലിൻ വെൽഷ്മാൻ, അബ്ദുല്ലാഹി അൽ നഈം) (സെഡ് ബുക്സ്, 1996), *ഹെർ ഓണർ: ആൻ ഇസ്‌ലാമിക് ക്രിട്ടിക് ഓഫ് റേപ് ലോസ് (Laws) ഓഫ് പാകിസ്താൻ ഫ്രം എ വുമൻ സെൻസിറ്റീവ് പെർസ്പെൿറ്റിവ്* (1997) എന്നീ രചനകൾ ആസിഫ ഖുറൈശിയുടെതായി പ്രസിദ്ധമായിട്ടുണ്ട്. *ദ ജേണൽ ഓഫ് ലോ ആൻഡ് റിലിജിയൻ* എന്ന പ്രസിദ്ധീകരണത്തിന്റെ പത്രാധിപ ബോർഡിൽ ആസിഫ ഖുറൈശി ലാൻഡസ് അംഗമാണ്.

### അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1967-ൽ ജനിച്ചവർ
തബാറ്റ അമരൽ

ബ്രസീലിയൻ രാഷ്ട്രീയക്കാരിയും വിദ്യാഭ്യാസ പ്രവർത്തകയുമാണ് **തബാറ്റ ക്ലോഡിയ അമരൽ ഡി പോണ്ടസ്** (ജനനംഛ 14 നവംബർ 1993). അവർ നിലവിൽ സാവോ പോളോ സംസ്ഥാനത്തെ പ്രതിനിധീകരിക്കുന്ന സോഷ്യലിസ്റ്റ് ബ്രസീലിയൻ പാർട്ടിയുടെ (പിഎസ്ബി) ഫെഡറൽ ഡെപ്യൂട്ടി ആണ്. 2019-ൽ ഉടനീളം അവർ പിഡിടിയുടെയും അതുമായി ബന്ധപ്പെട്ട രാഷ്ട്രീയ സഖ്യത്തിന്റെയും ഉപനേതാവായിരുന്നു.

ബ്രസീലിലെ വിദ്യാഭ്യാസത്തിനായുള്ള ഒരു ആക്ടിവിസ്റ്റ് എന്ന നിലയിൽ, അന്താരാഷ്ട്ര ഒളിമ്പിയാഡുകളിൽ മത്സരിക്കാൻ ബ്രസീലിയൻ വിദ്യാർത്ഥികളെ സജ്ജമാക്കുന്നതിനായി, വോണ്ടാഡ് ഡി അപ്രേൻഡർ ഒലാംപിക, ബ്രസീലിലെ വിദ്യാഭ്യാസ സമത്വം പ്രോത്സാഹിപ്പിക്കുന്ന മൂവിമെന്റോ മാപ്പ എഡ്യൂക്കാനോ എന്നിങ്ങനെ അമരൽ രണ്ട് സംഘടനകൾ സ്ഥാപിച്ചു. ബ്രസീലിൽ ആദ്യമായി മത്സരിക്കുന്ന പുരോഗമന സ്ഥാനാർത്ഥികൾക്ക് ധനസഹായം നൽകുന്ന അക്രഡിറ്റോ എന്ന രാഷ്ട്രീയ സംഘടനയും അവർ സ്ഥാപിച്ചു. 

സർവ്വകലാശാലയിൽ ചേരുന്നതിന് മുമ്പ്, അഞ്ച് അന്താരാഷ്ട്ര ശാസ്ത്ര മത്സരങ്ങളിൽ അമരൽ ബ്രസീലിനെ പ്രതിനിധീകരിച്ചു. തുടർന്ന് ഹാർവാർഡ് യൂണിവേഴ്സിറ്റിയിൽ നിന്ന് ജ്യോതിശാസ്ത്രത്തിലും പൊളിറ്റിക്കൽ സയൻസിലും ബിരുദം നേടി. റേഡിയോ സിബിഎൻ, ഗ്ലാമർ മാസിക എന്നിവയുടെ കോളമിസ്റ്റായിരുന്നു.
## മുൻകാലജീവിതം
വീട്ടുജോലിക്കാരിയായ മരിയ റെനിൽഡ അമരൽ പൈറസിന്റെയും ബസ് കണ്ടക്ടറായ ഒലിയൊണാൾഡോ ഫ്രാൻസിസ്കോ ഡി പോണ്ടസിന്റെയും മകളാണ് തബറ്റ അമരൽ ഡി പോണ്ടസ്. അവൾക്ക് ഒരു ഇളയ സഹോദരൻ അലൻ ഉണ്ട്. നഗരത്തിന്റെ പ്രാന്തപ്രദേശത്തുള്ള സാവോ പോളോയുടെ തെക്കൻ മേഖലയിൽ സ്ഥിതി ചെയ്യുന്ന വിലാ മിഷെറിയ (Pt) യിലാണ് അവർ വളർന്നത്.

തബാറ്റ അമരൽ പ്രാഥമിക വിദ്യാഭ്യാസം പ്രാദേശിക പൊതു വിദ്യാലയങ്ങളിൽ നേടി. ആറാം ക്ലാസ്സിൽ, 12 -ആം വയസ്സിൽ, ബ്രസീലിയൻ പബ്ലിക് സ്കൂൾ മാത്തമാറ്റിക്സ് ഒളിമ്പ്യാഡിന്റെ (OBMEP) 2005 പതിപ്പിൽ അമരൽ പങ്കെടുത്തു. ആദ്യ ശ്രമത്തിൽ തന്നെ വെള്ളി മെഡൽ നേടി.   അടുത്ത വർഷം, അവരുടെ സ്വർണ്ണ മെഡലും ശക്തമായ അക്കാദമിക് പ്രകടനവും കാരണം, സാവോ പോളോയിലെ ഒരു സ്വകാര്യ സ്കൂളായ കൊളീജിയോ ഇറ്റാപയിൽ അവർ പൂർണ്ണ സ്കോളർഷിപ്പ് നേടി. അവിടെ അവർ സെക്കൻഡറി വിദ്യാഭ്യാസം പൂർത്തിയാക്കി. തുടർന്നുള്ള വർഷങ്ങളിൽ, അവർ അന്താരാഷ്ട്ര രസതന്ത്രം, ജ്യോതിശാസ്ത്രം, ആസ്ട്രോഫിസിക്സ് ഒളിമ്പ്യാഡുകൾ എന്നിവയിൽ ബ്രസീലിനെ പ്രതിനിധീകരിച്ചു. 

2012 ൽ, അമരലിന് നിരവധി പ്രമുഖ സർവകലാശാലകൾ പൂർണ്ണ സ്കോളർഷിപ്പ് വാഗ്ദാനം ചെയ്തു. അവയിൽ ഹാർവാർഡ് സർവകലാശാല, യേൽ സർവകലാശാല, കൊളംബിയ സർവകലാശാല, പ്രിൻസ്റ്റൺ സർവകലാശാല, പെൻസിൽവാനിയ സർവകലാശാല, കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി, യൂണിവേഴ്സിറ്റി ഓഫ് സാവോ പൗലോ തുടങ്ങി ആറെണ്ണം അമേരിക്കയിലാണ്.
### അക്കാദമിക് ജീവിതം
അമരൽ ഹാർവാർഡ് യൂണിവേഴ്സിറ്റിയിൽ നിന്ന് ജ്യോതിശാസ്ത്രത്തിൽ ഉയർന്ന ബഹുമതികളോടെ മാഗ്ന കം ലൗഡ് ബിരുദം നേടി.

അവരുടെ ബിരുദ സീനിയർ തീസിസിൽ,  ബ്രസീലിയൻ മുനിസിപ്പാലിറ്റികളിൽ വിദ്യാഭ്യാസ പരിഷ്കാരങ്ങളുടെ ഒരു വിശകലനം അമരൽ നടത്തി. കഴിഞ്ഞ രണ്ട് പതിറ്റാണ്ടുകളായി ബ്രസീലിൽ വിദ്യാഭ്യാസത്തിലേക്കുള്ള പ്രവേശനം വിപുലീകരിച്ചിട്ടും, ഫെഡറൽ വിദ്യാഭ്യാസത്തിന്റെ ഗുണനിലവാരം അന്താരാഷ്ട്ര നിലവാരമനുസരിച്ച് കുറവാണെന്ന് വാദിച്ചു. അവരുടെ പ്രബന്ധത്തിന് ബ്രസീലിയൻ പഠനങ്ങളിൽ കെന്നത്ത് മാക്സ്വെൽ സീനിയർ തീസിസ് പ്രൈസും, ജനാധിപത്യ ആശയങ്ങൾ എന്ന വിഷയത്തെക്കുറിച്ചുള്ള മികച്ച പ്രബന്ധത്തിനുള്ള എറിക് ഫിർത്ത് പ്രൈസും ലഭിച്ചു. 

## അവലംബം

വർഗ്ഗം:1993-ൽ ജനിച്ചവർ
വർഗ്ഗം:ബി.ബി.സി. 100 സ്ത്രീകൾ
പുനർമുരിങ്ങ

ഇന്ത്യ, ഇന്തോ-ചൈന എന്നീ മേഖലകളിൽ കാണപ്പെടുന്ന ഒരു സസ്യമാണ് **പുനർമുരിങ്ങ, അരുണി,ചെമ്മുരിങ്ങ** . കേരളത്തിലെ നിത്യഹരിത, അർദ്ധനിത്യഹരിത വനങ്ങളിലും ആർദ്ര ഇലപൊഴിയും വനങ്ങളിലും സമതലങ്ങളിലും വളരുന്നു. വണ്ണം കുറഞ്ഞ ചെറുശാഖകൾ ഏണുകളുള്ളവയാണ്. മീനാകൃതിയുള്ള നീലിച്ച പച്ചനിറമുള്ള ഇലകൾ ഏകാന്തരമായി വിന്യസിച്ചിരിക്കുന്നു. ഇലകളിൽ ചാരനിറമുള്ള പാടുകളുണ്ട്. പത്രകക്ഷങ്ങളിലാണ് പൂക്കളുണ്ടാകുന്നത്. പൂക്കൾക്ക്  മഞ്ഞകലർന്ന പച്ചനിറമാണ്. പെൺപൂക്കളുടെ വിദളങ്ങൾ വീതികൂടിയവയാണ്, കായകളോടൊപ്പം വിദളങ്ങളും ഇളം പച്ചനിറമായിത്തീരുന്നു. ഇലകൾ ഔഷധയോഗ്യമാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* https://kzread.info/dash/puna-muri-a-punarmuringa-aru-i-aruni-sauropus-quadrangularis-rare-medicinal-plant/aaqck8F-n8ytnqQ.html
* https://biodiversityofsrilanka.blogspot.com/2017/03/ginihiriya-sauropus-quadrangularis.html?m=1
* 
* 

വർഗ്ഗം:കുറ്റിച്ചെടികൾ
വർഗ്ഗം:ഫൈല്ലാന്തേസീ
ദ വാഷിംഗ്ടൺ പോസ്റ്റ്

**ദ വാഷിംഗ്ടൺ പോസ്റ്റ്** (*ദ പോസ്റ്റ്*  എന്നും അനൗപചാരികമായി, ***WaPo*** എന്നും അറിയപ്പെടുന്നു) വാഷിംഗ്ടൺ ഡി.സി.യിൽനിന്ന് പ്രസിദ്ധീകരിക്കുന്ന ഒരു അമേരിക്കൻ ദിനപത്രമാണ്. വാഷിംഗ്ടൺ മെട്രോപൊളിറ്റൻ പ്രദേശത്ത് ഏറ്റവും വ്യാപകമായി പ്രചാരത്തിലുള്ള ഒരു പത്രമായ ഇതിന്, കൂടാതെ ഒരു വലിയ വിഭാഗം ദേശീയ വായനക്കാരുമുണ്ട്. പ്രതിദിന ബ്രോഡ്‌ഷീറ്റ് പതിപ്പുകൾ ഡി.സി., മേരിലാൻഡ്, വിർജീനിയ എന്നിവങ്ങളിലേയ്ക്കായി അച്ചടിക്കുന്നു. 69 പുലിറ്റ്സർ സമ്മാനങ്ങൾ നേടിയിട്ടുള്ള ഈ പത്രം, ന്യൂയോർക്ക് ടൈംസിന് ശേഷം ഏറ്റവും  കൂടുതൽ തവണ പുലിറ്റ്സർ സമ്മാനം നേടിയിട്ടുള്ള രണ്ടാമത്തെ പത്രമാണ്. കൂടാതെ പോസ്റ്റിന്റെ പത്രപ്രവർത്തകർക്ക് 18 നീമാൻ ഫെലോഷിപ്പുകളും 368 വൈറ്റ് ഹൗസ് ന്യൂസ് ഫോട്ടോഗ്രാഫേഴ്സ് അസോസിയേഷൻ അവാർഡുകളും ലഭിച്ചിട്ടുണ്ട്.  രാഷ്ട്രീയ റിപ്പോർട്ടിംഗിന് പേരുകേട്ട ഈ പത്രം, വിദേശ ബ്യൂറോകൾ പ്രവർത്തിപ്പിക്കുന്ന അവശേഷിക്കുന്ന അമേരിക്കൻ പത്രങ്ങളിലൊന്നുകൂടിയാണ്.

1877 -ലാണ് *പോസ്റ്റ്* സ്ഥാപിതമായത്. ആദ്യകാലങ്ങളിൽ നിരവധി ഉടമകളിലൂടെ കടന്നുപോയ ഇത്, സാമ്പത്തികമായും എഡിറ്റോറിയൽ‌പരമായും ബുദ്ധിമുട്ടിയിരുന്നു. ഫിനാൻസിയർ യൂജിൻ മേയർ 1933-ൽ പാപ്പരായ പത്രസ്ഥാപനം വാങ്ങുകയും അതിന്റെ നിലനിൽപ്പും പ്രശസ്തിയും പുനരുജ്ജീവിപ്പിക്കുകയും, അദ്ദേഹത്തിന്റെ പിൻഗാമികളായ കാതറിൻ, ഫിൽ ഗ്രഹാം (മേയറുടെ മകളും മരുമകനും) എന്നിവരുടെ സാരഥ്യത്തിൽ പത്രം അതിന്റെ വിജയകരമായ പ്രവർത്തനം തുടരുകയും നിരവധി എതിർ പ്രസിദ്ധീകരണങ്ങളെ ഏറ്റെടുത്ത് പോസ്റ്റിനുകീഴിൽ പ്രസിദ്ധീകിരിക്കുകയും ചെയ്തു. പോസ്റ്റിന്റെ 1971 ലെ പെന്റഗൺ പേപ്പറുകളുടെ അച്ചടി വിയറ്റ്നാം യുദ്ധത്തോടുള്ള എതിർപ്പ് വർദ്ധിപ്പിക്കാൻ സഹായിച്ചു. തുടർന്ന്, പത്രത്തിന്റെ ചരിത്രത്തിലെ ഏറ്റവും പ്രശസ്തമായ ഒരു എപ്പിസോഡിൽ, റിപ്പോർട്ടർമാരായ ബോബ് വുഡ്‌വാർഡും കാൾ ബെർൺസ്റ്റീനും വാട്ടർഗേറ്റ് അഴിമതി എന്നറിയപ്പെടുന്ന അമേരിക്കൻ പ്രസ്സ് ഇൻവെസ്റ്റിഗേഷന് നേതൃത്വം നൽകുകയും ഇത് 1974 ൽ പ്രസിഡന്റ് റിച്ചാർഡ് നിക്സന്റെ രാജിക്ക് കാരണമായിത്തീരുകയും ചെയ്തു. ഇൻറർനെറ്റിന്റെ വരവോടെ പോസ്റ്റിന്റെ ദേശീയവും അന്തർദേശീയവുമായ വ്യാപ്തി വർദ്ധിച്ചു. 2013 ഒക്ടോബറിൽ, ഗ്രഹാം കുടുംബം പത്രം ജെഫ് ബെസോസ് സ്ഥാപിച്ച ഹോൾഡിംഗ് കമ്പനിയായ നാഷ് ഹോൾഡിംഗ്സിന് 250 മില്യൺ ഡോളറിന് വിറ്റു.

## അവലംബം

വർഗ്ഗം:ഇംഗ്ലീഷ്‌ ദിനപത്രങ്ങൾ
ആമിനാ ബുക്ക് സ്റ്റാൾ

കേരളത്തിലെ ഒരു പുസ്തക പ്രസാധകരാണ് ആമിനാ ബുക്ക് സ്റ്റാൾ. 1948-ൽ ആരംഭിച്ച ഈ പ്രസാധനാലയത്തിലൂടെ നിരവധി മലയാള ഗ്രന്ഥങ്ങൾ പുറത്ത് വന്നിട്ടുണ്ട്. തൃശ്ശൂർ ആയിരുന്നു ബുക്ക് സ്റ്റാളിന്റെ ആസ്ഥാനം.

## ചരിത്രം
കെ.ബി. അബൂബക്കർ ആണ് 1948-ൽ ആമിനാ ബുക്ക് സ്റ്റാൾ ആരംഭിക്കുന്നത്. ഇസ്‌ലാമിക പ്രസിദ്ധീകരണങ്ങൾ പ്രസിദ്ധീകരിച്ച് തുടങ്ങിയ ആമിനാ ബുക്ക് സ്റ്റാൾ പ്രമുഖരായ പല എഴുത്തുകാരുടെയും ഗ്രന്ഥങ്ങൾ പിൽക്കാലത്ത് പുറത്തിറക്കിയിരുന്നു. കടവനാട് കുട്ടികൃഷ്ണൻ, പി.എ. സെയ്​തുമുഹമ്മദ്​, കെ.എ. ജലീൽ, ഇച്ച അബ്ദുൽ ഖാദർ മസ്താൻ, ജി. ശങ്കരക്കുറുപ്പ്, മൊയ്തു പടിയത്ത്, കെ.കെ. മുഹമ്മദ് അബ്ദുൽ കരീം, എസ്.കെ.എസ്. ജലീൽ തങ്ങൾ തുടങ്ങിയവരുടെ സ്വതന്ത്ര കൃതികൾക്ക് പുറമെ, അല്ലാമാ ഇഖ്ബാൽ, ഇമാം ഗസ്സാലി തുടങ്ങിയവരുടെ കൃതികളുടെ മലയാള വിവർത്തനങ്ങളും ആമിനാ ബുക്ക് സ്റ്റാൾ പ്രസിദ്ധീകരിച്ചു.
## അവലംബം

വർഗ്ഗം:കേരളത്തിലെ പുസ്തകപ്രസാധകർ